text: 'Si u kurorezua mbret Ahmet Zogu dhe pse injoroi Qemal Ataturku' Shkruar nga: TiranaObserver Postuar më: 4 vite mė parė 'Si u kurorezua mbret Ahmet Zogu dhe pse injoroi Qemal Ataturku' Duke marrë shkas nga deklaratat e kryeministrit Berisha për ridemensionimin e figurës së mbretit, gazeta zgjedh këtë pjesë me detaje dhe të panjohura rreth ceremonisë së kurorëzimit të Ahmet Zogut, për herë të parë si mbret i shqiptarëve, por edhe reagimet e shumta që erdhën nga qeveritë evropiane ndaj këtij akti dhe se si erdhi në pushtet Zogu. Ceremonia e kurorëzimit ishte planifikuar për në orën pesë, por në katër e gjysmë dhoma e bardhë e parlamentit ishte mbushur plot. Nga dritaret e lartë rrezet e diellit binin mbi deputetët, punonjësit civilë, kryetarët e fiseve frakët dhe festet prej leshi të bardhë. Krerët e misioneve të huaja ishin gjithashtu të pranishëm, edhe pse përpiqeshin të mos binin në sy. Rasti ngrinte pyetje të vështira protokolli, ndaj duke reflektuar verdiktet pezull të qeverive të tyre, diplomatët kishin zgjedhur veshje mëngjesi, pa dekorime. Për të dëshmuar se pjesëmarrja e tyre ishte informale ato u rrasën në turmën e mbledhur në hollin modest, duke ua lënë hapësirën e rezervuar për to korrespondentëve të “Associated Press”. Vështrimet kapën mbërritjen e tetë makinave të mbushur me zyrtarë italianë të veshur me uniformat ngjyrë vjollcë dhe floriri. Verdikti i qeverisë së tyre s’ishte vënë ndonjëherë në dyshim. Ministri jugosllav, Dr Mikhajloviç nuk dukej gjëkundi ndërkohë – mesa duket po bënte akoma pushimet e verës – ndaj kjo s’linte shumë dyshime për qëndrimin e qeverisë së tij. Pak më tej një trumbetë oshtinte dhe një makinë e hapur me një eskortë kalorësiake filloi të afrohej përmes rrugëve të ngushta nën një sërë harqesh triumfale të zbukuruara me monogramin “AZ”. Nga një anë qëndronte Xhemal Aranitasi, Komandant i Përgjithshëm i Ushtrisë dhe nga tjetra Luan Xhilardi, Inspektor-Gjeneral i Ushtrisë. Qindra flamuj të lirë ishin importuar nga Italia në mënyrë që çdo familje të mund të kishte mundësi të zbukurohej me shqiponjën e zezë në sfondin e përgjakur: standard i Skënderbeut. Degët me gjethe të gjelbra, të sjella nga malet dhe që kishin filluar të zbeheshin zbukuronin dyert e dritaret e kasolleve prej balte. Qilimat shumëngjyrësh turq, vareshin nga ballkonet e vilave më të begata. Posterat e pikturuar me dorë që shtriheshin në gjerësinë e rrugës shkruanin “Asambleja Kushtetuese dhe Monarkia”. Bëhej fjalë për detaje të një procesioni të zakonshëm, por ato që s’ishin mësuar me mënyrat e “Shpëtimtarit të Kombit” e shihnin skenën si një spektakël kurizo, duke qenë se përveç rreshtave të ushtarëve rrugët ishin thuajse bosh. Ishte e çuditshme që një njeri gjoja i ngjitur në fron me vullnetin e njerëzve nuk kishte qenë në gjendje të hynte në kontakt më të afërt me to, por Zogu duhej të kujdesej për sigurinë. Ai e linte të kuptohej këtë duke mbërritur ose shumë herët ose shumë vonë në angazhimet publike. Parada e shkurtër hyri në sheshin “Skënderbej” dhe u ndal në pjesën jugore. Tashmë ishte pesë pa njëzet. Një njeri i hollë në një uniformë ngjyrë ulliri zbriti nga makina, u përshëndet me presidentin e Asamblesë Kushtetuese dhe eci gjallërisht në shkallët e korridorit qendror. I zbehtë dhe nervoz ai u ngjit në podium duke zgjatur dorën e djathtë për të mbajtur kushtetutën. Dhoma u mbush me britma gëzimi, të cilat ai i përshëndeti me përkulje të lehta nga e djathta në të majtë. Më pas, teksa nderimi i armëve jashtë krijonte një zhurmë shurdhuese ai bëri betimin mbi Kuran dhe Bibël. “Unë, Zogu i Parë, Mbreti i Shqiptarëve, me rastin e ngjitjes në fronin e mbretërisë së Shqipërisë dhe marrjes në duar të pushteti mbretëror betohem përpara zotit të plotfuqishëm që të ruaj unitetin kombëtar, pavarësinë dhe integritetin territorial. Unë do t’i bindem kushtetutës dhe do veproj konform dispozitave të saj dhe ligjeve në fuqi, duke mbajtur gjithnjë parasysh vullnetin e njerëzve. Zoti më ndihtë” Në këtë moment të së shtunës së 1 shtatorit 1928, presidenti Ahmed Zogu u bë Madhëria i tij Mbreti Zogu I dhe Evropa fitoi mbretërinë e saj më të re dhe mbretin e vetëm mysliman. Ai kishte menduar seriozisht të vetëquhej Skandërbegu III, por pasardhësit e tij direkt në Itali kishin pretenduar të drejtë ekskluzive mbi emrin. Mbreti Ahmed ngjante shumë islamik, ndaj ai zgjodhi të adoptonte mbiemrin e tij. Në mënyrë të pashmangshme, Zogu I Mbret i Shqiptarëve, nganjëherë përkthehej si “Zogu i Parë, Mbreti i Bijve të Shqiponjës”. Sipas rregullave gramatikore shqiptare, kur emri Zog paraprihej nga një titull ose pasohej nga një numër rendor përfton formë të pashquar dhe humb shkronjën fundit. Monarku i ri e firmosi betimin dhe mbajti një fjalim të shkurtër me tone të thella sinqeriteti. Ai shprehu qëllimin dhe nderin për t’i shërbyer Shqipërisë sa më mirë të jetë e mundur dhe nëse shfaqej e nevojshme të jepte jetën për të. “Bota e ka kuptuar se nëse Bijtë e Shqiponjës lihen në paqe ata mund të ndërtojnë një shtet”. Fjala e tij ishte e shkurtër por efektive. “Zotërinj, dalshim faqebardhë në sytë e historisë”. Nuk kishte mbërritur akoma ora pesë kur mes brohoritjeve “Rroftë Mbreti”, ai shpejtoi hapat në korridor me ndihmësit që përplaseshin me njëri tjetrin duke u përpjekur të ruanin ritmin. Në atë që tani ishte Pallati i Ri Mbretëror, e prisnin gjysmë duzine princesha dhe nëna e tij. Gjashtë ditë pushimi publik pasuan. Fishekzjarrët shkëlqyen terrin para pallatit. Delet u therën në prag të pallatit. Aeroplanët italianë hodhën shirita dhe konfeti. Gjashtë kolonelë u promovuan në rang gjeneralësh. Dy mijë të burgosur u falën dhe punonjësit e shtetit morën një rrogë mujore shpërblim. Qytetet e mëdha nxituan t’i ofrojnë mbretit prona që të mos dukeshin jo besnikë. Çdo dyqan dhe kafe vari në mur foton e tij, nëse nuk bënte kështu merrte një gjobë prej 50 frangash. Edhe myslimanët e devotshëm duhej të tejkalonin kundërshtimin e tyre ndaj riprodhimit të imazheve njerëzore dhe të blinin një portret standard. Çdo shenjë entuziazmi të vërtetë errësohej nga përpjekjet e sforcuara për të marrë aprovimin e publikut me forcë. Disa kritika të pritshme morën jetë jashtë vendit. Nga Mynihu, Vilhelm Vidi pretendoi se ishte akoma Princ i Shqipërisë. Nga Vjena, peshkopi Fan Noli e denoncoi si “një krim i urryeshëm ndaj shqiptarëve”. Monarkia zogiste ishte një “një farsë e përgatitur në Romë dhe e vënë në jetë në Tiranë”. Noli, i cili së fundmi kishte përkthyer Makbethin dhe Ju Çezarin, foli për “KONARE”, grupi i emigrantëve që kishte vendosur të çlironte Shqipërinë nga imperializmi, feudalizmi dhe Ahmed Zogu. Bejlerët e dëbuar në lëvizjen rivale “Bashkimi Kombëtar” ishin po aq të indinjuar. Më interesanti ishte reagimi i Jugosllavisë. Për disa javë ambasadori jugosllav në Tiranë ishte i padisponueshëm për komente dhe ministri i Jashtëm jugosllav deklaroi se ishte shumë i zënë për t’u takuar me të dërguarin shqiptar në Beograd. Ato përdorën si pretekst faktin se Zogu kishte zgjedhur titullin “Mbret i Shqiptarëve” dhe jo “Mbret i Shqipërisë” çka interpretohej si deklaratë autoriteti edhe mbi shqiptarët etnikë në Kosovë. Ky kundërshtim ishte parashikuar dhe diplomatët francezë veçanërisht kishin lobuar për titullin që do shkaktonte reagim. “Froni më është ofruar nga shqiptarët prandaj unë s’kam si quhem ndryshe veçse mbret i shqiptarëve”, argumentonte ai dhe në fakt kishte një pikë plus në arsyetimin e tij. Beograd e njohu mbretërinë më 18 shtator. Një tjetër krisje në marrëdhëniet jugosllavo-shqiptare do kishte qenë një kartë në duart e Musolinit. Njohja italiane kishte qenë aq e shpejtë, si për të theksuar sponsorizimin e italian të regjimit. Vizitori i parë zyrtar në pallatin mbretëro ishte Ugo Sola, i cili dha mesazhin e papërmbajtur, i cili s’kishte shumë lidhje me Traktatin e Tiranës: Qeveria ime pa me kënaqësi të madhe ndryshimin e statusit të Shqipërisë, që i solli madhërisë suaj fronin, i cili ishte lënë bosh për pesë shekuj nga aleati besnik i Italisë, Gjergj Kastrioti Skënderbeu. Jam i sigurt se madhëria juaj do gjejë frymëzim në traditat e këtij paraardhësi të madh, në forcimin e mëtejshëm të një aleance, vlera, forca dhe zgjatja e së cilës lidhen më shumë nga traditat historike dhe konsideratat gjeografike”. Zogu u përgjigj se aleanca do “të zgjasë tej termave; në fakt do zgjasë gjithmonë”. Duçes ai i ofroi miqësinë dhe mirënjohjen e tij. Mbretit të shqiptarëve nuk i pëlqeu aspak që Britania dhe Franca pritën tre javë përpara se të njihnin mbretërinë. Sër Robert Hodgson, ambasadori i ri britanik raportoi se njerëzit e varfër nuk do përballeshin me lehtësira më të mëdha meqë diktatori i tyre kishte marrë mundimin të quante veten mbret, megjithëse “Sigurisht shqiptarët kuptojnë më mirë një mbret sesa një president”. Në terma formale Zogu e kishte vënë veten mbi krerët e fiseve dhe bejlerët dhe kishte zgjeruar reputacionin e tij jashtë vendit. Shumë krerë shtetesh reaguan ndaj krijimit të mbretërisë me më pak mirësjellje. Mustafa Kemali, presidenti i Turqisë goditi me grusht tryezën kur mësoi lajmin: Çfarë! Ta pranoj? Jo, jo. Unë s’do e njoh kurrë1 Mbase do jem i vetmi në botë. Kjo s’ka rëndësi. Ju betohem,ju jap fjalën që s’kam për ta njohur. Duhet dhënë shembulli. Një njeri i zgjedhur nga njerëzit nuk duhet ta tradhtojë kurrë betimin e tij. Kurrë!” Ataturku i ardhshëm, i cili mund të mos ketë qenë krejtësisht esëll urdhëroi që fjalët e tij të botoheshin fije e për pe. Më vonë, ai e përshëndeti një diplomat shqiptarë me pyetjen: “Asaf Bej, shoh shumë piktura qesharake nëpër gazeta. Çfarë po ndodh në Shqipëri? Po vini në skenë ndonjë operetë? Kemali kishte shumë të përbashkëta me Zogun. Ai ishte pjesërisht me origjinë shqiptare, ishte arsimuar në Manastir dhe Stamboll. Heroi i tij ishte Napoleoni. Ai vizitoi Vjenën në vitin 1917. Ai kishte udhëhequr rezistencën ndaj ndarjes së vendit të tij dhe kishte marrë pozicionin e një diktatori të përkushtuar ndaj modernizimit. Gjithsesi turku ishte nënçmues ndaj arritjeve të vogla të shqiptarit dhe veçanërisht ndaj aleancës së tij me Italinë. Marrëdhëniet diplomatike mes Shqipërisë dhe Turqisë u ngrinë për tre vjet. Mbreti Zog shfaqi indiferencë të tejskajshme; pas shekujsh dominimi osman, Shqipëria kishte arsye të distancohej nga Turqia. Në fakt, i ndjehej thellësisht i fyer.Sunduesi i Shqipërisë donte të ishte njësoj si fqinjët e tij ballkanikë. Jugosllavia, Rumania dhe Bullgaria kishin mbretër, por mbreti u ri përball me të njëjtën tallje siç përballen të pasuruarit e menjëhershëm. Thuhej se Ettore Bugatti refuzoi t’i shiste mbretit një limuzinë “Royale” nga frika se mos zhvlerësonte markën.Edhe pse ai ishte shumë i ndjeshëm ndaj mospërfilljeve edhe më të parëndësishme, mbreti Zog mund të ngushëllonte veten me reflektimin se këto ishin thjesht pasojat e një suksesi të jashtëzakonshëm. Jason Tomes ka dhënë mësim lëndën e historisë dhe politikës moderne në universitetet e Oksfordit, Varshavës dhe Bostonit. Interesi i tij mbi Shqipërinë daton 25 vjet më parë, kur ai dëgjoi për herë të parë në valë të shkurtra radio Tiranën. Ai është autori i librave “Balfour” dhe “Foreign Policy” si dhe mbi pesëdhjetë artikujve për “Oxford Dictionary of National Biography”.


source: fineweb

text: Sweet Child o'Mine Sweet Child o' Mine është një këngë nga grupi hard rock Amerikan Guns N' Roses. Këjo këngë mund të gjehet në albumin e parë të Guns N' Roses Appetite for Destruction. Kënga u lëshua më 18 Gusht, 1988. Stili i muzikor i këngës konsiderohet hard rock dhe heavy metal. Këjo ishte një nga këngët e parë që Guns N' Roses e shkruajtën bashkë si grup. Kënga mund të dëgjohet në filma si "The Wrestler" dhe "Step Brothers". Solo e kitarës konsiderohet si një nga solot më të famshme në historin e rokut. Sweet Child o' Mine ishte e vetmja këngë e Guns N' Roses që vajti #1 në Billboard 100.


– Çfarë domethënie, politike, historike ka nisma e Kryeministrit Berisha që të kremtojë 100 -vjetorin e Pavarësisë në 28 Nëntor në Tiranë dhe jo në Vlorë?


text: Alb-Internacional Turizem Co. eshte e interesuar te investoje dhe ndertoje godina gjigande me apartamente dhe hotele ne rivieren shqiptare. Ata qe jane te interesuar te behen bashkepunetore ne keto projekte te reja duhet tee behen partnere me kompanine tone dhe investojne dhe blejne apartamente dhe dyqane qe do te ndertohen ne rivieren tone te bukur. Projektet do te perfshijne ndertimin dhe shitjen e apartamenteve te reja me 1,2,3 dhoma, apo studio dhe dhoma hotelesh. Ata qe jane te interesuar te blejne dhe behen partneree me ne ne keto investime dhe ndertime gjigande te kontaktojne per me teper informacione: Anton email@example.com Aty do te ndertohen dhe shiten apo jepen me qira: - restorante te reja - qendra artistike dhe argetimi - dyqane te reja Perreth godinave te reja qe do te ndertohen do te kete parkim makinash, pishina, bare, kopshte dhe parqe te bukura, fusha tenisi, e te tjera. Cmimi per apartamentet e reja do te jete: 1 dhomeshe 50000 euro 2 dhomeshe 60000 euro 3 dhomeshe 70000 euro ( per keto do te behen contrata zyrtare dhe investitoret do te japin ne banka depositat nga 10000 - 20000 euro) Ne qofte se jeni te interesuar te bleni apo merrni me qira nje apartament qe ta perdorur ate per 1 jave ne vit, cmimi eshte i lire, vetem 3000 euro teper nje kontrate 20-30 vjecare me agencine tone. Ju do te mund ta jepni me qira banesen tuaj ose do ti'a jepni per ta perdorur miqve dhe te afermeve te juaj per te kaluar ata pushimet e tyre.(3000 euro per te jetuar aty 20-30 vite) Per me teper informacione per keto investime te vogla shkoni tek: http://albaniariviera.blogspot.com/ Riviera Shqiptare eshte nga me te mirat ne detin Mesdhe dhe ju do te shijoni panoramat piktoreske dhe ngrohtesine e klimes dhe plazhet fantastike ne qender te Europes. Investimet dhe depositat financiare per kontratat do te jene vetem: - 3000 euro per apartamente javore per ti perdorur 10-30 vite turizmi ne rivieren e bukur me 100 euro shpenzime javore. - 10000 euro (depozite) per te blere 50000 euro apartament - 15000 euro (depozite) per te blere 60000 euro apartament - 20000 euro (depozite) per te blere 70000 euro apartament Po qe se jeni te interesuar te investoni dhe te profitoni prej ketyre ofertave te mira dhe bashkepunim bisnesi te lutem kontaktoni: Anton firstname.lastname@example.org Shihni filmin "Albania's Future Riviera" " Ju duhet te vendosni sa me shpejt per tu bere partnere me ne dhe dhene keto investime modeste dhe te kontriboni (te bashkuar te gjithe si partnere ne kete bisnes) apo ndihmoni per realizimin e ketyre projekteve te medha me te cilat vertet do te rindertohet Shqiperia e shkaterruar (prej Komunizmit). Tani Riviera e Shqiperise po shitet prej (ishkomunisteve) te korruptuarve politikane dhe te bisnesmeneve shqiptar te cilet me parate e dhena nga vendet e ndryshme te Europes po e shesin rivieren tone dhe i lene jashte shqiptaret qe te sherbejne dhe te punojne si slave ne vendet e tjera, ne vend qe te punojne te shnderrojne dhe shijojne Parajsen tone natyrore (te dhuruar nga Zoti) ne vendin tone te vogel ne mes te Europes. Shqiptaret duhet te perfitojne te gjithe nga kjo dhurate natyrore dhe ata te gjithe duhet te punojne qe te krijojne nje jete te re te nje cilesie shume me te larte (jo vetem ishkomunistet dhe kriminelet e vendit duhet ta kene kete privilegj).Qeverite shqiptare (shume prej tyre dege te krijuara prej ish partise komuniste) jane dhe do te jene pergjegjes per shitjen masive te trojeve shqiptare tek te huajte qe do te ti'u japin para atyre per te blere, perdorur dhe shijuar per vete dhe per te perfituar ne bisnesin e tyre te turizmit duke shfrytezuar keshtu rivieren tone te bukur. Shume toka ne bregdet jane vjedhur dhe pervetsuar prej ish komunistave dhe disa plazhe te rivieres jane shitur tek te huajte.Ju iu dhate miliona para mafiozeve komuniste dhe hajduteve te tjere qe vodhen shqiptaret (me firmat piramidale) dhe vendosen perseri komunistat ne fuqi ne krye te vendit (per tu bere kapitaliste te medhenj te cilet po drejtojne, vjedhin dhe pushtojne te gjithe vendin).Perse nuk investoni tani me zgjuarsi per te miren tuaj, per vetveten si partnere te nje bisnesi te leverdishem dhe per realizimin e projekteve te medha turistike ne riviere qe do te rrisi shume turizmin ne Shqiperi?Tani eshte koha e pershtatshme per te gjithe shqiptaret qe te investojne ne kete bisnes te madh dhe projekte te reja qe do te shpetojne tokat shqiptare dhe rivieren tone te cmuar. Veproni sa me shpejt pa u bere vone dhe shihni veten plotesisht nen kembet e ishkomusitave kriminele qe tashme quhen kapitaliste te fuqishem qe vodhen pronat e te gjithe shqiptareve.E vetmja menyre per te shpetuar nga nje tragjedi e re ( te shkaktuar nga keta shqiptare te ulet dhe inferiore qe na shkaterruan per 60 vite) eshte qe te bashkohemi me miliona shqiptare brenda dhe jashte vendit ne kete bisnes dhe te investojme se bashku ne keto projekte te reja gjigande te cilat do ta rindertojne dhe transformojne shume shpejt Shqiperine dhe e bejne vendin me te bukurin ne Europe ku njerezit do te vijne vazhdimisht per turism nga e gjithe bota(sic shkojne pershembull ne Las Vegas). Kete gje ne nuk do ta bejme vetem per te bere para apo perfituar per vete me nje bisnes te tille turistik, por ne do te shpetojme gjithashtu rivieren e Shqiperise prej atyre, qe e kane dhene vendin tone per shitje tek te huajte(sic ka ndodhur me shekuj). Ne duhet te ndertojme tani godina gjigande turistike ne bregdet duke blere dhe shfrytezuar per vete apo dhene me qira apartamentet tona te reja tek turistet e huaj, dhe jo te shesim tokat dhe plazhet tona te cmuara duke i humbur ato (per 20 vite apo me teper).Ne nuk jemi njerez qe nuk dime apo nuk mundim te krijojme vete nje jete moderne te civilizuar(sic cilesohemi nga te huajte). Ne jemi te shkaterruar nga shqiptaret e keqinj(nga brenda)te cilet nuk na lene te zhvillohemi nga vendi me i varfer (tani) tek vendi me i pasur ne Europe. Ne mund ta shnderrojme vete rivieren ne nje parajse te vertete.Ne mund ta drejtojme dhe qeverisim vetveten dhe ne nuk na nevojiten te huajte te na qeverisin per arsye te shqipetareve te korruptuar qe shiten per para dhe privilegje(tek ata qe nuk duan nje Shqiperi te pasur dhe te zhvilluar). Ne nuk duhen te mendojme se vetem bisnesmenet dhe vendet te huaja mund te investojne, ndertojne dhe perfitojne me turizmin ne begdetin tone, sepse ne vete mundemi qe te investojme tani shuma te medha duke u bashkuar me miliona shqiptare (brenda dhe jashte vendit) si partnere bisnesi qe me investime te vogla mund te realizojme projekte te medha turistike duke kontribuar dhe perfituar prej tyre dhe per te bere nje jete me cilesi te larte (me te mire se Europeanet).Ne kemi mundesi te jetojme te gjithe ne bregdet dhe krijojme nje qytet te ri qe shtrihet ne te gjithe rivieren shqiptare ku do te jetojne te gjithe shqiptaret dhe do te na visitojne shume njerez nga e gjithe bota. Perse duhet te punojme gjithmone per te tjeret dhe ndertojme vendet e huaja por jo vendin tone? Behuni te mencur dhe bashkohuni si partnere dhe perkrahni kete projekt madheshtor ne rivieren shqiptare.- cdo shqiptar tani brenda dhe jashte vendit do te mund te paguaje 3000 euro per te blere dhe pasur nje apartament ne bregdet dhe perdorur 1 jave ate per 10 - 30 vite.- Shume shqiptare blejne tani apartamente me 50000 euro dhe bile me te shtrenjta. Perse atehere mos te investojme njelloj (te blejne apartamente) ne projektet e reja gjigande ne riviere dhe e shnderruar ate ne nje bukuri te vertete qe do te rriste turizmin gjithashtu dhe do te sillte perfitime te shumta per ne te gjithe?Qeveria dhe media shqiptare duhet te kontribojne tani ne kete revolucion te madh transformues, per ti mbeshtetur dhe reklamuar keto projekte te reja qe behen per t'a shnderruar rivieren dhe Shqiperine nga vendi me i varfer,me i perbuzur dhe me i korruptuar ne Europe(dhe bote) ne me te bukurin dhe me te zhvilluarin dhe me te preferuarin. Koha ka ardhur qe te gjithe shqiptaret te mire dhe keqinj te bashkohen tani ne keto projekte madheshtore, qe te fillojne dhe perfundojme sa me shpejt(per 5 vite) realizimin e tyre. Investimet tona do te jene shume modeste (3000euro+)por ne si shqiptare do te perfitojme shume prej ketij kontributit dhe bashkimit tone(me miliona njerez,brenda dhe jashte vendit) si partnere bisnesi dhe ne te gjithe do te bejme nje jete shume here me te mire se tani, si edhe do te shpetojme vendin tone prej atyre qe po e shesin apo po e blejne rivieren tone, Parajsen e vogel Shqiptare". Shihni filmin "Albanian Projects in Riviera" Verejtje per te gjithe shqiptaret Alba-Internacional Turizem Co. Shkruani mendimin tuaj tek forumi: http://albanianriviera.freeforums.org


text: Zyrtar të Agjencisë për Mbikqyrje Bërthamore të OKB-së, janë duke mbajtur bisedime me zyrtarë të Iranit në Tehran. Pak para takimit të së mërkurës, Ministria Jashtme e Iranit sugjeroi se inspektorët mund të lejohen të vizitojnë kampin ushtarak të Parchin-it nëse Irani dhe Agjencia Ndërkombëtare e Energjisë Atomike (IAEA) janë në gjendje të bien dakord mbi një "marrëveshje të plotë" në të cilën do të njiheshin të drejtat bërthamore të Iranit. IAEA ka thënë se beson se në Parchin kanë ndodhur aktivitete relevante për zhvillimin e mundshëm të armëve bërthamore. Irani mohon se është duke bërë çfardo lloji të përpjekjeve të krijimit të armëve bërthamore. Shefi i inspektorëve të IAEA-së Herman Nackaerts, u zotua se “agjencia do të punojë shumë” për të zgjidhur dallimet e saj me Iranin në lidhje me mbikëqyrjen e programit bërthamor të Teheranit. Vizita IAEA-së, vije para 16 shkurtit, datës kur pritet të fillojnë bisedimet midis gjashtë fuqive botërore dhe Iranit që do të mbahen në Kazakistan.


Maqedonia e Veriut në NATO është në interes të shqiptarëve


Ngjyra e duhur për takimin tuaj të parë – iconstyle.al Ngjyra e duhur për takimin tuaj të parë J Caushi Postuar ne 29 Tetor 2015,23:51:12 Të gjithë e dimë se sa e rëndësishme është ngjyra dhe sa shumë ka efekt në perceptimin e të tjerëve për ne. Psh e kuqja tregon passion, portokallia optimizëm dhe bluja fisnikëri. Po për takimet e para a kanë ngjyrat domethënënie? Ndonjëherë e kemi shumë të vështirë të vendosim se cila është ngjyra që duhet të veshim për një event të caktuar. Për të luajtur në mënyrë të sigurt, më mirë qëndrojmë me këmbë në tokë. Veshja me ngjyrën e zezë dhe pak pjesë të të bardhës është zgjidhja më e mirë që mund të bëni. Tani këtë e vërteton edhe një nga studimet më të fundit. Kompania Britanike ‘Buy T-Shirts Online’ ka pyetur 1,000 klientë për personalitetin e tyre duke testuar edhe ngjyrën që kishin veshur. U zbulua se ngjyra e zezë ishte drejtuese për çdo cilësi pozitive, përfshirë konfidencën, inteligjencën dhe sensualitetin. Intervistuesit që kishin veshur këtë ngjyrë të gjithë dolën më të mirët nga analiza e bërë. Faktikisht të gjithë preferonin ta shihnin partnerin e tyre me të kuqe, por ajo ngjyrë që fliste më shumë ishte pikërisht e zeza. Njerëzit e testuar me ngjyrën e kuqe shfaqnin disa shenja jo shumë inteligjente. Pra, pyetja nuk është se çfarë do të vishni takimin tjetër... pyetja është cilën bluzë të zezë do të vishni në të? M V 29 Tetor 2015,23:51:12 Horoskopi javor: 2 - 8 Nëntor


Kryetari Mustafa takoi kongresmenin Hultgren Kryetari i LDK-së, Isa Mustafa gjatë ditës ka takuar kongresmenin Randy Hultgren. Gjatë takimit u diskutua për situatën aktuale në vend. Kryetari Mustafa e njoftoi z. Hultgren për qëndrimet e LDK-së karshi zhvillimeve të fundit dhe interesave të vendit. Temë qendrore e takimit ishte bashkëpunimi ekonomik, veçanërisht në nivel të sektorit privat, mes SHBA-ve dhe Kosovës. Kryetari Mustafa falënderoi z. Hultgren për mbështetjen e vazhdueshme që i ka dhënë Amerika Kosovës në fushat e ekonomisë, arsimit, ushtrisë, sigurisë, marrëdhënieve ndërkombëtare dhe për shtetndërtim. Kongresmeni Hultgren shprehu vullnetin e SHBA-ve për të vazhduar dhe thelluar bashkëpunimin historik mes dy shteteve tona dhe përgëzoi rolin konstruktiv të LDK-së në të gjitha proceset shtetformuese në Kosovë këto tri dekadat e fundit.


source: CulturaX

text: Dinë vetëm të shohin shtrembër/ Këto janë shenjat më ziliqare të zodiakut | LifeStyle Është një ndër shenjat që bie më shpejt pre e ndjesive negative, veçanarisht kur bëhet fjalë për dashurinë. Personat e kësaj shenje zakonisht nuk i besojnë askujt dhe pyesin veten gjithnjë pse gjërat për ta nuk janë të lehta si për të tjerët. Ata janë impulsivë dhe xhelozë, keshëtu që duke parë se çfarë kanë të tjerët ndjehen të intimiduar. Ata kanë gjithashtu edhe një lëmsh ndjenjash, shpesh mund të ushqejnë veten me ndjesi negative kundrejt personave që i vlerësojnë realisht. Janë shumë të përkushtuar në gjithçka që bëjnë, por kur diçka nuk shkon si duhet provojnë shumë fustrim. Pjesa e tyre inteligjente i bën që të dëshirojnë që të përfitojnë nga situata./CNA.al


text: Aktorja 27-vjeçare, e cila qëndroi për dy javë në një qendër për trajtim mental, është falënderuese që ka një “rrjet të madh mbështetës” rreth saj, e që i ndihmojnë të qëndrojë e fortë. “Si përballem me momentet e dobëta? Muzika është shumë e rëndësishme për mua pasi luaj në një mori instrumentesh. Lexoj shumë dhe shkruaj poezi, gjithçka kreative është një vegël e mirë”. “Gjithmonë e kam pasur një rrjet të madh mbështetës rreth meje. Kam qenë vërtet e bekuar me shumë figura të vjetra kur më është dashur dhe kjo është vërtet e rëndësishme”, ka thënë aktorja. /Telegrafi/


10 Gabime Prindrore qe Duhen Shmangur Perpara se te jete teper vone – Drejtpërdrejt 10 Gabime Prindrore qe Duhen Shmangur Perpara se te jete teper vone Shumë prindër e kanë përjetuar atë situatën e pakëndshme kur ata kuptojnë se sjellja e fëmijës së tyre ka ndryshuar, por pa e ditur se nga ka ardhur ky problem. Ne kemi gjetur disa përgjigje nga të cilat të gjithë prindërit do të jenë në gjendje të mësojnë diçka. Nëse fëmija juaj është i fshehtë dhe nuk ka besim, kjo mund të jetë për shkak të irracionit tuaj të tepërt. Nëse fëmija juaj është tepër i ndrojtur dhe i pavendosur, ndoshta është sepse ju përpiqeni ta ndihmoni atë edhe me gjërat me të cilat mund të përballet dhe vetë. Nëse i bleni gjithçka që ajo dëshiron, por ajo gjithmonë merr lodrat e fëmijëve të tjerë, kjo do të thotë që ju nuk i jepni asaj të drejtën për të zgjedhur. Nëse fëmija juaj shpesh tregon zili dhe xhelozi, mund të ndodhë sepse e krahasoni shumë shpesh me dikë tjetër. Një fëmijë mund të jetë i pasjellshëm sepse ata mund të ndjekin shembullin e prindërve të tyre ose të një anëtari të familjes. Nëse një fëmijë është nervoz dhe nxehet shpejt, mund të jetë për shkak të mungesës së vëmendjes. Ai/ajo thjesht nuk di një mënyrë tjetër për t’u vënë re. Nëse fëmija juaj ju gënjen, mund të jetë për shkak se keni reaguar shumë ashpër ndaj gabimit të mëparshëm. JU FTOJM TE SHT YPNI VID EON ME POS HT DUKE E HAP HAPSIREN RE KALMUESE ME POSHTE Nëse fëmija juaj nuk i respekton të tjerët, mund të jetë për shkak se ju i tregoni atyre se çfarë duhet të bëjnë pa marrë parasysh se çfarë ndjejnë ata. Nëse fëmija juaj nuk mund ta mbrojë veten në situata të vështira, kjo mund të ndodhë sepse ju e keni qortuar atë në sy të të jerëve. Ju kurrë nuk duhet ta bëni këtë, madje as para vëllezërve apo motrave së tij/saj. Ja pse është e rëndësishme të pohoni unikalitetin e fëmijës dhe të merrni në konsideratë dëshirat e tyre. Be the first to comment on "10 Gabime Prindrore qe Duhen Shmangur Perpara se te jete teper vone"


Autizmi, jetojmë çdo ditë edhe më mirë - Portali Shkollor Autizmi, jetojmë çdo ditë edhe më mirë Ç'është autizmi, si shpjegohet ai, karakteristikat e një fëmije me autizëm shpjegohen në këtë material, të cilin e ka përgatitur Florinda Palaj. Autizmi është një paaftësi zhvillimi gjatë gjithë jetës që pengon nxënësit duke kuptuar atë që ata shohin... Si e kuptojmë autizmin? Autizmi është një paaftësi zhvillimi gjatë gjithë jetës që pengon nxënësit duke kuptuar atë që ata shohin, dëgjojnë dhe mendojnë ndryshe. Kjo rezulton në probleme të rënda në marrëdhëniet sociale, komunikim dhe sjellje. Autizmi është si një përhapës çrregullimi zhvillimor i karakterizuar nga: Dëmtime në komunikim dhe ndërveprim shoqëror. Modelet e kufizuara, të përsëritura dhe stereotipike të sjelljes në aktivitete. Ky është një çrregullim kompleks neurologjik që ndikon në funksionimin e trurit. Simptomat e autizmit mund të jenë të pranishme në një shumëllojshmëri kombinimesh dhe mund të shoqërojnë aftësi të kufizuara të tjera. Disa nxënës me autizim kanë normale nivelet e inteligjencës, ndërsa shumica e nxënësve me autizëm kanë një nivel të caktuar aftësi intelektuale, duke filluar nga butësia në të rënda. Ky vargëzim duhet të referohet si autizëm me funksion të ulët. Mund të ketë një sërë vështirësish në shprehje dhe në mënyrë të hapur në fushën kurrikulare: <Gjuha dhe komunikimi >. Është vlerësuar se deri në 50% e nxënësve me autizëm, nuk zhvillohet komunikimi funksional. Për ata që kanë komunikim funksional bëjnë fjalime me një cilësi të pazakontë dhe kanë funksione të kufizuara komunikative. Të gjithë nxënësit me autizëm kanë vështirësi në komunikime shoqërore dhe lloji i vështirësisë është i ndryshëm nga njëri te tjetri. Ka njerëz që janë të tërhequr, por ka të tjerë që janë aktivë dhe duhet t’iu afrohemi në mënyra të veçanta. Ato reagojnë ndaj ndryshimit dhe shpesh i përgjigjen stimujve ndijorë dhe mund të shfaqin sjellje të çuditshme. Gjithashtu mund të tregojnë përdorime të pazakonta të objekteve që mbajnë në dorë. Megjithatë nxënësit me autizëm ndajnë disa karakteritika të përgjithshme, pasi jo dy individë janë të njejtë. Modeli dhe shënja e vështirësive mund të ndryshojnë me zhvillimin e tịj vit pas viti. Karakteristikat e tyre na ndihmojnë të kuptojmë nevojat e përgjithshme që lidhen me autizmin, por është e rëndësishme për të kombinuar gjithçka në lidhje me këta, duke u nisur nga njohuritë specifike, aftësitë dhe personalitetin e secilit nxënës. Cili është shkaku i autizmit? Kombinimi i shkaqeve të autizmit nuk dihet plotësisht dhe ka raste që janë disa faktorë që kanë ndikuar në rritjen e tịj. Shkencëtarët po përqëndrojnë punën e tyre në gjetjet e tyre te shkaqeve ku mund të përfshihen disa prej tyre. Fëmijet me autizëm kanë një ndjeshmëri gjenetike që ndryshon nëpër familje, dh.m.th janë të ndryshme në familje të ndryshme. Si janë në komunikim? Të gjithë nxënësit me autizëm përjetojnë gjuhën dhe komunikimin me vështirësi, edhe pse kanë dallime të konsiderueshme në komunukumin me të tjerët. Disa janë jo-verbalë, ndërsa të tjerët mund të kenë gjuhë të gjerë në përdorimin social të gjuhës. Këto nxënës janë të kapur në një botë private, ku komunikimi është i parëndësishem, dhe kjo është një paaftësi për të komunikuar. Këto vështirësi përfshijnë: Vështirësitë në komunikimin jo verbal. Shprehje të papërshtatshme të fytyrës. Përdorimin e pazakontë të gjesteve. Mungesa e kontaktit me sy . Pozicionet e çuditshme të trupit. (Punoi: Florinda Palaj; Portali Shkollor) Kur ndeshemi me mësues jo të aftë/ Si duhet të reagojmë?


Kosovë, Banka Botërore përgënjeshtron rritjen ekonomike me 2.7%


text: Shoqëria Civile i bashkohet Partisë Agrare Ambientaliste – Partia Agrare Ambientaliste Shoqëria Civile iu bashkua ditën e sotme Partisë Agrare Ambientaliste në mbrojtje të kauzës së "Mjedisit". Kontrata e bashkëpunimit, e cila përmban plot 40 pika u nënshkrua ditën e sotme mes Kryetarit të PAA, zotit Agron Duka dhe përfaqësuesit të Shoqërisë Civile, zotit Sazan Guri. Gjatë fjalës së tij Sazan Guri tha se "Ne kemi gjetur vetveten. Kjo është gjithë kënaqësia e kësaj marrëdhënie që quhet akt, që quhet kod, që quhet marrëveshje. Dhe kjo është marrëveshjeve xhentëllmenësh. Është më e fortë se ligji. Unë shpreh besimin e gjithë qytetarëve që edhe do ju mbështesim dhe do na mbështesni, dhe do ju përkrahim dhe do na përkrahni. Ne duhet të fitojmë betejat në burim, në parlament" tha zoti Guri. Nga ana tjetër kreu i Partisë Agrare Ambientaliste tha se PAA duke qënë një parti çështje, e ka mbështur Shoqërinë Civile për kauzën e saj të mjedisit dhe do të vijojë ta bëjë këtë. Ai tha se njerëz si Sazan Guri një ditë duhet të jenë në Parlament për të ushtruar ndikimin e shoqërisë civile drejpërdrejt në vendimmarrje. "Partia Agrare Ambientaliste është një parti çështjeje që merret kryesisht me bujqëesinë, blegtorinë dhe me mjedisin. Kemi patur një mirëkuptim shumë të mirë me Shoqërinë Civile sikurse tha edhe Sazani dhe Auloni. Jemi munduar të mbështesim njëri-tjetrin jo ekonomikisht por me aksion opozitar. Për raste të tilla ne kemi pasur bashkëpunim të sukseshëm tek "Veliera" në Durrës, tek mbetjet kimike, në Poçem dhe do të vijojnë në të ardhmen. U tha nga Sazani që "Ne jemi ujqër që nuk futemi në vathë" unë mendoj, që ne të jemi zë i fuqishëm në parlament për të zgjidhur çështje të caktuara duhet të kemi sa më shumë njerëz të cilët janë ambientalistë, janë njerëz që mbrojnë pikërisht këto çështje që ka kjo parti. Kështu që brenda Partisë Agrare Ambintaliste pranojmë edhe ndonjë ujk që përfaqëson shoqërinë civile në mënyrë që të marrim më të mirën e mundshme nga Shoqëria Civile. Unë dua të citoj Sazanin që thotë se "Pse duhet t'i mësojmë të pamësurit dhe të mos i bëjmë vetë punët". Dukë qënë kështu punët, ne s'kemi pse të merremi me të tjerët, por një njeri me cilësi siç është Sazan Guri apo Aulon Kalaja të përfaqësojnë ato që thashë, njerëzit e shoqërisë civile në një parti që nuk tenton t'i fusë në vathë por që të bashkëpunojë me ta. Edhe kjo marrëveshje që ne bëjmë sot që quhet "Kontrata e Gjelbërt" i shërben pikërisht kësaj pune. Nëse Sazani do të japë kontributin e tij aty ku ai e mendon më shumë, natyrisht do të jetë fusha e mjedisit. Pas kësaj marrëveshje ne do të vijojmë ta mbrojmë më shumë këtë kauzë si Parti Agrare Ambientaliste dhe pse të mos jetë një anëtar i ardhshëm i Parlamentit Shqiptar gjithmonë nga Shoqëria Civile në bashkëpunim me Partinë Agrare Ambientaliste" tha zoti Duka. Po ashtu në këtë takim zoti Duka foli edhe në lidhje me aktualitetin politik ku sqaroi pozicionin e tij në krah të opozitës në mbështetje të të drejtës themelore, zgjedhjeve të lira dhe të ndershme. "Ju jeni tashmë në dijeni të situatës politike. Ka 25 ditë që opozita vazhdon të bëjë një protestë paqësore për një gjë e cila është fare e thjeshtë për t'u zgjidhur në vendet e zhvilluara por është jetike për zhvillimin e një kombi dhe zhvillimin e demokraicë, siç janë zgjedhjet e lira dhe të ndershme. Unë dua të them që nuk jam në krah të Sali Berishës, jam në krah të popullit shqiptar. Pikërisht këtë thashë që gjithë Shqipëria, gjithë populli shqiptar dëshiron zgjedhje të lira dhe të ndershme." tha kryetari i PAA, Agron Duka PREVIOUS Previous post: Kandidati i PAA për Korçën, Arjan Jaupllari: Projekte konkrete punësimi për Korçën NEXT Next post: Kryetari i PAA: Opozita nuk futet në zgjedhje pa qeveri teknike 1 Qershori, PAA nismë për gjelbërimin e shkollave në rang vendi1 Qershori, PAA nismë për gjelbërimin e shkollave në rang vendi Me rastin e 1 Qershorit, Festës së Fëmijëve, Partia Agrare Ambientaliste, organizoi një aktivitet në shkollën "Ibrahim Dalliu" në Tiranë. Gjatë këtij aktiviteti nënkryetari i Partisë Agrare Ambientaliste, Arben Tafaj, Duka në Vlorë: Të bashkohemi që problemet tuaja të kenë zë të fuqishëm në ParlamentDuka në Vlorë: Të bashkohemi që problemet tuaja të kenë zë të fuqishëm në Parlament Kryetari i PAA, z. Agron Duka i shoqëruar edhe përfaqësuesit e Kryesisë zhvilloi takime me banorët e Selenicës dhe Novoselës në Vlorë. Gjatë këtyre takimeve të pranishmit diksutuan me drejtuesit Kryetari Duka prezanton kandidatët në FierKryetari Duka prezanton kandidatët në Fier Kryetari i Partisë Agrare Ambietaliste, Agron Duka, i shoqëruar nga stafi i ngushtë i tij kanë zhvilluar një takim në Fier me anëtarë dhee simpatizantë të partitisë që ai drejton


www.LuginaPress.com – Bursa qyteti i 800 mijë shqiptarëve(video)


PressReader - Intervista: 2016-04-02 - A përfitoj pension social? A përfitoj pension social? - Jam një emigrant që sapo jam kthyer nga Italia. Jam 66 vjeç dhe në Itali kam qenë rezident me dokumente të rregullta për 15 vite, pa ndërprerje. Nuk kam qenë asnjëherë në marrëdhënie pune. Dua të di, a përfitoj pension social dhe çfarë kushtesh duhet të përmbush? - I nderuar letërshkrues, për dhënien e pagesës so- ciale kërkohen disa kushte, të cilat po i sqarojmë më poshtë: Pagesa sociale për vitin 2016, u jepet të gjithë qytetarëve italianë, komunitarëve dhe ekstrakomunitarëve në zotërim të një lejeje qëndrimi në BE për një periudhë të gjatë. Kërkesat për të bërë aplikimin për pagesë sociale janë: Kërkesa personale: mosha 65 vite e 7 muaj ( rritja e moshës për 3 muaj për gratë dhe burrat, është përcaktuar nga Reforma Fornero mbi pensionet, bazuar në parimin e koeficientit të jetëgjatësisë). Kërkesa e rezidencës: kanë të drejtë për pagesë sociale për vitin, të gjithë banuesit efektivisht në mënyrë të përhershme në Itali. Nga 01.01.2009, për të lindur e drejta e pagesës sociale, si një kërkesë shtesë, është domosdosh- mëria për të patur një qëndrim të ligjshëm dhe në mënyrë të vazhdueshme në Itali, për jo më pak se 10 vite. Kërkesa e të ardhurave: pagesa sociale, si një formë e të ardhurave asistenciale, u jepet të gjithë qytetarëve pa të ardhura, ose që kanë të ardhura në një shumë më të vogël se kufiri i përcaktuar në ligj. Limiti i të ardhurave për 2016 për pagesën sociale është 5830.76 euro në vit. Aplikimi për pensionin social duhet të dërgohet në rrugë telematike, duke përdorur shërbimet online të INPS, në rast se disponohet PIN, ose duke telefonuar në numrin e gjelbër 803 164 pa pagesë, ose nga një telefon fiks 06164164. Aplikimi mund të bëhet edhe nëpërmjet patronateve si ndërmjetësues të INPS pa pagesë. Modulari i aplikimit për pagesën sociale 2015, shkarkohet pa pagesë nga siti i institutit në format me modulin: modulo assegno Sociale 2015 INPS. - Sa është shuma e pagesës sociale? - Pagesa sociale për vitin 2016 duke marrë parasysh indeksimin e pensioneve për vitin 2015 nga ISTAT që është vlerësuar e 0.3 %, bëhet kështu 448.52 euro. Por, duhet të keni parasysh se përfitimi i Pagesës Sociale ( ish- pensioni social), është i lidhur direkt me rezidencën në Itali. Ky pension nuk përfitohet kur nuk je realisht rezident në Itali. Mund të lëvizësh jashtë Italisë jo më shumë se 1 muaj, duke bërë njoftimin në komunë. Në rast se kjo periudhë është më e madhe, atëhere pagesa pezullohet.


Çmimi i apartamenteve arrin pikun, ndër më të lartat në rajon - Integrimi Çmimi i apartamenteve arrin pikun, ndër më të lartat në rajon 21:15 | 19 Mars 2019 Pavarësisht fluksit të lartë të ndërtimeve në kryeqytet ka pasur një rritje të fortë të çmimit të apartamenteve që janë në ndërtim. Vlera arrin deri në 3500 euro metri katror në qendër të kryeqytetit. Agjentët imobiliarë e shpjegojnë situatën me rritjen e cilësisë së ndërtimeve. Por pavarësisht kërkesave të pakta, ndërtuesit nuk pranojnë të ulin çmimet. Lejet e ndërtimit në kryeqytet janë trefishuar, por edhe pse ka një boom pallatesh, kjo nuk është shoqëruar me uljen e çmimit të apartamenteve. Përkundrazi, në Tiranë vlera e tyre vlerësohet të jetë ndër më të lartët në rajon. Madje në zonën e qendrës, çmimi arrin në 3500 euro metri katror. Inxhinierja, Xheni Jahja, shpjegon se janë vetë kompanitë që nuk pranojnë të tolerojnë në shitje. Xheni Jahja: Jemi në nivele të krahasueshme edhe me rajonin, në shitje po.Në rrugën e Kavajës është një kompleks i madh, në Bllok presim një ndërtim shumë të madh,i cili mendojmë se do të jetë shumë i bukur.Disa kanë dalë në çmime dhe janë relativisht shumë të larta. Për Lefter Silën rritja e çmimeve konstatohet sidomos në ndërtimet e reja, e lidhur kjo direkt me standartet e larta që ato ofrojnë. Sipas tij, çmimet në këto ndërtime janë rritur me rreth 40%. Lefter Sila: Çmimet janë 30-40% më të larta se pallatet e mëparshme që janë ndërtuar në të njëjtin vend. Por duke qenë se kërkesa është e pakët edhe transaksionet janë më të pakta. Koha do të tregojë si do të shkojë. Pas 2-3 vitesh do të shohim që do të krijohet ndonjë stok apo do të jenë shitur të gjitha. Megjithatë duke parë se shitjet janë në nivele të ulëta, ekspertët nuk përjashtojnë mundësinë që çmimet të shkojnë në ulje në një periudhë afatmesme. Tendenca e çmimeve të larta duket se nuk është e njëjta në rrethe, ku është konstatuar tkurrje e popullsisë.


source: wikipedia

text: Ngjarje KS Dinamo e njohur si Dinamo Tirana kampione e Shqipërisë në futboll. Fillon punë Instituti Mjekësor. Fillon punë Instituti Ekonomik. Lindje Janar 1 Janar: Ibrahim Tatlises, këngëtar dhe aktor turk Adami Lupan, Politikan rumun i lindur në Belgjikë 5 Janar - Uli Hoeneß futbollist gjerman 7 Janar: Mirjana Deti, aktor shiqtare Sammo Hung, artist marcial, aktor, regjisor dhe producent i filmit nga Hong Kongu 12 Janar - Zehrudin Dokle, regjisor dhe aktor, shkrimtar dhe përkthyes nga Shqipëria 14 Janar - Kalin Popesku Tariceanu, politikan rumun 15 Janar: Tatsuhiko Seta, futbollist japonez 16 Janar: Fuadi II i Egjiptit, 27 Janar: Bernd J. Fischer, americký historik Klan Slavoviçi, politikan dhe kompozitor kroat Shkurt 1 Shkurt - Jiři Matyáš, politikan dhe ekonomist çek 2 Shkurt - Bashkim Gazidede, arsimtar, pedagog shqiptarë (v. 2008) 5 Shkurt - Mustafa Ceriq, imam boshnjak 7 Shkurt - Vasco Rossi, këngëtar italian - tekst shkrues 9 Shkurt - Vladimir Orël, gjuhëtar rus (v. 5 gusht 2007) 13 shkurt - Erik Yakovici, politikan kroat dhe kristian demokrat 14 shkurt - Oktawjan Józefowicz, politikan polak dhe ministër i Shëndetësisë 16 Shkurt - Lászlo Kincses, politikan dhe gjuhëtar hungarez (v. 12 maj 2022) 18 Shkurt - Pertti Alaja, futbollistë finlandezë (v. 2017) 26 Shkurt - Tej Miklauzh, politikan slloven me kombësi italiane (v. 29 janar 2022) 28 Shkurt - Zenun Çoçaj, Mars 1 mars - Arben Shaka, aktor shqiptarë (v. 2022) 12 Mars - Yasuhiko Okudera, futbollist japonez 15 Mars: Xhelal Luca, poet shqiptar Willy Puchner, fotograf austriak Jan Jovanović, Aktori dhe artisti slloven politikan (v. 6 nëntor 2021) 16 mars: Paul Cockshott, shkencëtar skocez i kompjuterave Irwin Keyes, Aktorja Amerikane (v. 2015) 21 mars - Edmond Budina, aktor shqiptarë 23 Mars - Patrik Nowak, politikan dhe kritik letrar çek (v. 6 janar 2022) 25 mars: Abdullah Zeneli, shkrimtar shqiptar Christopher Michael Langan, autodidakt amerikan 26 Mars: Ylli Pango, psikolog shqiptar Luka Oztürk, politikan kroat dhe gjykatës kroat 29 Mars - Léster Rodríguez, politikan venezuelas 31 mars - Aleksandar Srdjan, politikan dhe gjykatës serb Prill 1 Prill - Alexi Khanaclov, politikan, shkrimtar dhe arkitekt çek (v. 22 maj 2022) 6 Prill - Yoshikazu Nagai, futbollist japonez 8 Prill - Ahmet Pirishtina, politikan turk 10 Prill - Jacques-Alain Bénisti, politikan francez 14 Prill - Rifo Dobra, fotograf artistik shqiptar nga Kosova 16 Prill: Billy West, dublues amerikan Dušan Pavél, politikanë boshnjakë dhe sindikata e regbit 17 Prill: Nexhati Tafa, skenarist shqiptar Vllezërit Chudnovsky, matematikanë dhe inxhinierë amerikanë Arkani, Kriminel serb (v. 2000) 19 Prill - Elijah-Shtjefëni Lajos, politikan dhe shkrimtare hungarez (v. 1 tetor 2011) 20 Prill - Marjeta Šašel Kos, filologička slloven 21 Prill - Tibór Dietrich, politikan hungarez me përkatësi etnike gjermane 30 Prill - Jacques Audiard, regjisor filmash dhe skenarist francez Maj 1 Maj: Arben Xoxa, studiues, përkthyes dhe botues shqiptar (v. 2019) Levente Márk, politikan hungarez 10 Maj - Masaki Yokotani, futbollist japonez 11 Maj: Shohreh Aghdashloo, aktore iraneze Douglas Adams, autor dhe humorist anglez (v. 2001) Leart Enzo, muzikë popullore maqedonase 13 Maj - Jean-Paul Bertrand-Demanes, futbollist francez 15 Maj - Vahid Halilhoxhiq, futbollist boshnjak 16 Maj - Maria Nikolajeva, shkrimtare suedeze 17 Maj - Lukáš Kral, politikan sllovak 18 Maj - Ryuzaburo Otomo, dublues japonez 25 Maj - Petar Stoyanov, politikan bullgar 27 Maj - Spartak Pecani, regjisor shqiptar 28 Maj - Francis J. Ricciardone Jr., diplomat amerikan 29 Maj - Duško-Jurij Zadravec, politikan, autor dhe sociolog slloven (v. 29 gusht 2022) Qershor 7 Qershor: Liam Neeson, aktorja bitranik Orhan Pamuk, novelist turk 9 Qershor - Bülent Ersoy, Aktorja dhe këngëtarja turke 16 Qershor - Ho Chih-chin, Politikan Taivanez (v. 2016) 18 Qershor - Idriss Déby, politikan 20 Qershor - John Goodman, aktor dhe komedian 27 Qershor - Mehmet Kraja, shkrimtar shqiptar 28 Qershor - Alfred Capaliku, 29 Qershor - Flori Bruqi, 30 Qershor - Dilfel Tadeo, muzikant bullgar dhe muzikë popullore Korrik 3 Korrik - Levin Ante, politikan dhe gjyqtar kroato-serb 4 Korrik - Alvaro Uribe, politikan Kolumbia 11 Korrik - József Kardos (Kolozsvári), politikan dhe lojtar i kriketit hungarez me origjinë transilvaneze (v. 2022) Gusht 1 Gusht Zoran Gjingjiq, politikan serb (v. 2003) Igor Margita, politikan dhe fermer slloven 3 Gusht - Osvaldo Ardiles, futbollist argjentinas 4 Gusht - Vasillaq Zëri, futbollist shqip-greek (v. 2019) 5 Gusht - Tamás Faragó, hungarez i vaterpolos 8 Gusht - Jostein Gaarder, shkrimtar Norvegjeze 18 Gusht - Kastriot Islami, politikan shqiptarë 19 Gusht - Rudolf Zsigmond, politikan dhe ekonomist hungarez 20 Gusht - Dhimitra Plasari, aktore shqiptare 24 Gusht - Alush Canaj, Shtator 3 Shtator - Kurtesh Veliu, 5 Shtator - Inese Vaidere, politikane letone 16 Shtator - Mickey Rourke, aktor amerikan 19 Shtator - Fatos Nano, politikan shqiptar 25 Shtator: Bell hooks, autore amerikane, feministe dhe aktiviste sociale Christopher Reeve, aktor amerikan dhe aktivist i paralizës (v.2004) 26 Shtator - Michael Jeter, aktor amerikan (v. 2003) 30 Shtator - Jack Wild, aktor britanik (v. 2006) Tetor 1 Tetor: Gani Jashari, fizikant Ivan-Milan Kiraly, muzikant kroat 3 Tetor - Haki Xhakli, profesor shqip-kosova 5 Tetor - Clive Barker, dramaturg, romancier, regjisor filmi dhe artist vizual anglez 7 Tetor - Vladimir Putin, presidenti i Rusisë 15 Tetor - Zilya Valeeva, politikane ruse 18 Tetor - Chuck Lorre, skenarist amerikan 25 Tetor: Xhavit Ahmeti, aksident, si këshilltar politik (v. 1996) Nazmije Hoxha, këngëtare muzikës popullore (v.2007) 27 Tetor - Roberto Benigni, aktor dhe regjisor italian Atsuyoshi Furuta, futbollist japonez 31 tetor - Aron Xavier, politikan dhe gjyqtar kroat Nëntor 4 Nëntor: István Tóth, kampionat olimpik hungarez (v. 28 qershor 2022) 5 Nëntor: Vandana Shiva, filozofe indiane 6 Nëntor: Michael Cunningham, shkrimtar i njohur amerikan 11 Nëntor: Walter-Gregory Mertens, politikan belg (v. 30 tetor 2022) 13 Nëntor: Josip Kuže, futbollist kroat (v. 2014) 15 Nëntor: Nikolai Zhumagaliyev, vrasësi serial sovjetik Adolf Rosenzweig, politikan dhe sociolog austriak Randy Savage, mundës profesionist amerikan († 20 maj 2011) Antonella Ruggiero, włoska piosenkarka 26 Nëntor: Irfan Lubijankiq, kirurg i fytyrës, kompozitor, politikanë dhe diplomat boshnjak (v. 1995) 30 Nëntor: Mandy Patinkin, aktor dhe komedian Dhjetor 1 Dhjetor: Zejnullah Rrahmani, shkrimtar shqiptar, profesor dhe akademik 2 Dhjetor: Visar Zhiti, shkrimtar shqiptar Natasha Sela, 6 Dhjetor: Craig Newmark, sipërmarrës amerikan 18 Dhjetor: Phil Shoenfelt, këngëtar i muzikës post-punk dhe gothic rock 25 Dhjetor: Yukitaka Omi, futbollist japonez Josif Droboniku, piktor italian (v. 2020) 27 Dhjetor: Çedomir Sazdovski, politikan maqedonas Pa data Datat e personave më poshtë nuk janë të shënuara në artikujt mbi biografinë e tyre: - Skënder Rusi, - Ali Krasniqi, shkrimtar dhe veprimtar kosovar - Kostaq Duka, shkrimtar dhe filozof shqiptarë - Zekerija Bajrami, - Mehmet Kraja, shkrimtar shqiptarë - Rahim Azemi, sociolog shqiptar - Vladimír Muža, herec - Sadik Bejko, - Behxhet Rexha, shkrimtar shqiptar - Nimon Muçaj, aktor, regjisor dhe shkrimtar shqiptar - Muhamed Mufaku, historian, siriane me origjinë shqiptarë nga Kosova. - Drita Reka-Gërmizaj, spikerja e lajmeve (v. 2001) - Ana Lalaj, studiuese dhe historiane shiqptarë - Visar Zhiti, shkrimtar shqiptarë - Ilir Bezhani, aktor shqiptarë - Virgjil Kule, - Shkurte Pal Vata, (v. 1967) - Vasil Premçi, shkrimtar shqiptare - Tim Spicer, ushtar britanik - Muhammad Ayyub, Imam, dijetar, lexues i Kuranit arabë - Jonuz Salihaj, - Xhavit Ahmeti kimist shqiptarë, politikan - Eva Jablonka, teoriciene evolucionare dhe gjenetikiste izraelite - Reshat Sahitaj, - Hytbi Tarelli, - Hamdi Meça, Vdekje 26 Korrik - Evita Peron, politikane argjentinase (l. 1919) Kalendari Vite


Ndërsa Halid esh Suluh tha se nuk janë terroristë por se kërkojnë liri. “Jemi këtu për fitoren e revolucionit të popullit. Bëjmë thirrje nga këtu: Ne nuk jemi terroristë. Edhe Helmetave të Bardha u thonë terroristë por ata na shpëtojnë neve. Po e mbrojnë popullin nga bombat e hedhura. Ne jemi një popull i shtypur, nuk jemi terroristë”.


text: Çokollata e zezë disponon njerëzit, redukton depresionin FaktePlus 01/08/2019, 16:30 Personat që rregullisht konsumojnë çokollatë të zezë janë më pak të rrezkuar nga depresioni, shkruan Dailymail, Shkencëtarët me anë të një ekserimenti të fundit kanë gjetur se njerëzit që konsumojnë çokollatë të zezë janë më pak të rrezikuar nga depresioni në krahasim me ata, që konsumojnë çokollatë të bardhë apo ata që nuk konsumojnë fare. Sipas shkencëtarëve, çokollata e zezë përmban një numër të lartë të antioksidantëve, të cilët e reduktojnë inflamacionin-, një proces, I cili thuhet se është I lidhur me depresionin, transmeton Express. Studimi u publikua në revistën "Depression and Anxiety", dhe ishte realizuar nga një grup shkencëtarësh nga universiteti Londrës.


KMDLNJ: Turqia po ndërhyn në punët e brendshme të Kosovës | 24 ore lajme Home / Kosova / KMDLNJ: Turqia po ndërhyn në punët e brendshme të Kosovës Këshilli për Mbrojtjen e të Drejtave dhe Lirive të Njeriut konsideron se Turqia po ndërhyn në punët e brendshme të Kosovës. Këshilli për Mbrojtjen e të Drejtave dhe Lirive të Njeriut (KMDLNJ) ka reaguar pas deklaratave të ministrit të Jashtëm turk, Mevlut Çavusoglu, që të mbyllen në Kosovë shkollat e FETO-s dhe të dëbohen për në Turqi ata që, sipas tij, kontribuuan në tentim-puçin e fundit në Turqi. KMDLNJ-ja e ka konsideruar këtë kërkesë si ndërhyrje flagrante në çështjet e brendshme të Kosovës dhe se kjo në thelb është kundër të drejtave të njeriut dhe kundër të gjitha dokumenteve ndërkombëtare dhe kombëtare që e sigurojnë dhe garantojnë strehimin për shkak të përndjekjeve politike. “Kjo kërkesë e ministrit të Jashtëm të Turqisë, nëse është e saktë, është ndërhyrje flagrante në punët e brendshme të një shteti të pavarur dhe sovran dhe si e tillë është dashur të refuzohet menjëherë, duke mos i dhënë fare mundësi ministrit turk që të bëjë një kërkesë të tillë e cila, në thelb është kundër të drejtave të njeriut dhe kundër të gjitha dokumenteve ndërkombëtare dhe kombëtare që e sigurojnë dhe garantojnë strehimin për shkak të përndjekjeve politike, aq më parë që shteti që e parashtron (apo e kushtëzon) këtë kërkesë nuk garanton gjykim të paanshëm, të drejtë e as hetime transparente sikur as mbrojtje efektive, në përputhje me standardet ndërkombëtare”, thuhet në reagim. Këshilli, po ashtu, kërkon nxjerrjen para drejtësisë të të gjithë atyre që kontribuuan në kidnapimin e shtetasve turq, hetimin e rolit të menaxhmentit të Aeroportit Ndërkombëtar në këtë çështje dhe që Kosova ta ruajë neutralitetin në konfliktin Gulen-Erdogan.


text: Filipinet ( ()) - janë një bashkësi ishujsh që formojnë një shtet në Oqeani. Zënë një sipërfaqe prej 300 000 km2 . Në vitin 1977 Filipinet kishin 45,028 milion banorë. Kryeqytet i republikës është Manila (Quezon City). Gjuhë zyrtare është gjuha Filipineze që nga 1794-ta, ndërsa si gjuhë e arsimit dhe ekonomisë përdoren anglishtja dhe spanjishtja. Peso (P) është njësi monetare me qindarkën e saj centavos (c). Historia Politika Sipas kushtetutës është republikë presidenciale. Kushtetuta e nxjerr më 14 maj 1935 është ç'fuqizuar nga presidenti Marcos në shtator të 1972-ës dhe është vendosur gjendja e jashtëzakonshme ushtarake. Pas nxjerrjes së kushtetutës së re më 7 prill 1973, ai mbetet më tej president me të drejta të pakufizuara (merr përsipër edhe nxjerrën e ligjeve) për kohë të pacaktuar. Si përfaqësuese e popullit, më 7 prill 1978, u zgjodh kuvendi kalimtar prej 200 delegatëve. Ky kuvend kishte drejt nxjerre të ligje të përkohshme kalimtare. Njësitë administrative Deri rreth viteve '80-ta, administrimi i shtetit bëhet në 12 regjione pjesërisht autonome me 67 provinca. Sipas të dhënave të fundit, tani hapësira e Filipineve ndahet në tri zona gjeografike të quajtura Luzon, Visayas, dhe Mindanao. Këto zona gjeografike ndahen në regjione, provinca, 118-të qytete, komuna dhe 41,994 njësi të quajtura barangay-et. Zyrat qendrore të qeverisë operojnë në nivele regjionale edhe për provincat. Regjionet nuk paraqesin subjekte por janë infrastruktura administrative të provincave për këtë edhe nuk kanë ndonjë qeverisje përveç Regjionit Autonom në Mindanao - në myslimane. Në vitin 2006 janë bërë propozime për të krijuar pesë mbi regjione ekonomike për të përforcuar zhvillimin ekonomik në disa pjesë. 1 Pasi që janë të ngjashme me qendrën. 2 Formuar nga regjioni Southern Tagalog, apo Regjion IV. 3 Palawan nga Regjion IV-B e njohur si MIMAROPA në Regjion VI. Gjeografia Pellgu i Filipine përbëhet nga 7.641 ujdhesa, nga të cilat 4.300 janë të pa emra dhe të pa banuara. Dy ujdhesat e mëdha, Luzo dhe Mindanao përbëjnë 2/3 e sipërfaqes së tokës. Ujërat në mes të ujdhesave i takojnë territorit të shtetit të Filipineve. Në lindje të Mindanaosë dhe Samarësndodhet gropa Filipineze. Filipinet përbëhen nga tri hapësira gjeografike të mëdha: 1) Luzon - me Mindoro dhe Palawan, 2) Ujdhesat Visayan - me 7 krye-ujdhesat e tyre: Masbate, Panay, Negros, Cebu, Bohol, Samar, Leyte, dhe 3) Mindamao - me pellgun Sulu. Brendia e ujdhesave është e dendur me shkëmbinjë të cilët arrijnë pikën më të lartë në vullkanin e quajtur Mount Apo - 2 954m, në Mindanosë. Vullkane tjera të veçuara janë dhe vullkanet: Arayat, Isarog, Taal, Pangasun, Cagua, Mayon, Bulusan, dhe Balut. Filipinet kanë 6 laguna të mëdha të cilat quhen: Laguna de Bay, Lana, Taal, Mainit, Naujan dhe Buluan, si dhe 53 liqe të vegjël. Kima. Filipinet ndodhen në tropet e brendshme. Dy hapësirat gjeografike, Luzon dhe Visayan, në verë shpesh përfshihen nga furtuna tajfun. Dallimi i klimës është i madh në mes të lindjes dhe perëndimit të vendit, ana lindore përfshihet nga të reshura të ashpra e të shpeshta ndërsa dimri në anën veri-lindore është dimër karakteristikë për vendet e oqeanit indian. Përjashta rripit të tajfunit ndodhet Mindanao dhe ka klimë ekuatoriale - pyje të dendura, xhungël. Shpërndarja e gjelbërimit i shkon përshtati zonave të klimës. Ana perëndimore, e cila në dimër ka klimë të thatë është pjesërisht me pyje të ulëta. Ekonomia Demografia Ka një popullsi të përzierë, ku veçohen popujt e farës së racës së mongolëve jugor - indonezid, palemongolid, të njohur si filipinezë. Grupet më të mëdha të këtyre, që përbëjnë 50% të popullsisë janë të njohur nën emrat: visaja - sipas ujdhesës ku jetojnë, tagalen - që jetojnë në hapësirat Luzon dhe Mindoro; iokano - që jetojnë në veri-perëndim të Luzon-ës; Po ashtu në Luzon jetojnë edhe numër i vogël i atyre që hynë në grupin Negritos - Areta. Në qytete, kryesisht jetojnë kinezët, amerikanët e largët, spanjollët, arabët dhe pjesëtar të popujve të ardhur nga India. Dendësia e popullsisë dallon nga ujdhesa në ujdhesë. Mesatarja e vendit më 1970 ishte : 122,4 banorë për k,2. Në provinca, mesatarja ishte si vijon: La Union 250,3; Pamganga 416; Cavite 404; Rizal 1530; Fush-Agusan 19,5; Palawan 15,9. Gjatë viteve '70-ta, shtimi natyrorë i popullsisë ishte në një shkallë të lartë. Nga 1948-ta, kur i kishte 19,2 milion deri më 1973, është dyfishuar numri i banorëve në 40,2 milion. Shtimi natyror vjetor i popullsisë ishte 3,01%. Ka popullsi të re, 5% nën moshën 20 vjeçare. Kultura * Telekomunikacioni * Transporti * Ushtria Obligimi ushtarak zbatohet sipas seleksionimit. Numri i përgjithshëm i trupave të armatosura, ishte 99 000 (rreth 1980): 63 000 trupa tokësore; 16 000 trupa në flotë ajrore me 111 aeroplan luftarak; flota detare përbëhej nga 20 000 trupa me 19 fregata korvet dhe 192 njësi të vogla. Forcat paramilitare përbëheshin nga 65 000 polic e milic. * Pushime Burime të thëna Shih edhe Tacloban Lidhje të jashtme Qeveria :www.gov.ph Kryetari :www.op.gov.ph Parlamenti :www.senate.gov.ph-www.congress.gov.ph Ministria : www.dfa.gov.ph (ministria e punve te jashtme) www.supremecourt.gov.ph(gjyqi suprem) www.comelec.gov.ph(komisioni elektroral) www.wowphilippines.com.ph - (ministria e turizmit) www.afp.mil.ph - (ministria e mbrojtjes) Gazeta elektronike Philippine Daily Inquirer and GMA News ABS-CBN News Philippine Star The Manila Bulletin Online The Manila Times Online Sun Star Network Online The Daily Tribune Online Malaya Online Today Online Kabayan Online Shtete


text: Zbulohet ish i dashuri i Klaudias së BB5Panorama Plus e Shtunë, 3 Mars, 2012 | 14:34 pm Historia katërvjeçare, që mori fund pas tradhtisë së tij. Në javën e saj të parë të qëndrimit në “Big Brother 5”, Klaudja, 24-vjeçarja nga Tirana ka nxituar të tregojë për historinë e saj të trishtuar të dashurisë, që mori fund pas tradhtisë që zbuloi. Studentja e vitit të dytë për Shkenca Politike dhe Gazetari në një universitet privat, e cila ka hobi modën, hyn në këtë reality show pas një eksperience pune në jetën e natës, menjëherë pas kthimit të saj në Shqipëri, që kur vendosi të jetojë këtu, larg familjes së saj që jeton aktualisht në Itali. Klaudja ka bërë një jetë mes Shqipërisë, Greqisë dhe Italisë. Që në moshë të vogël largohet për në Greqi ku jeton 4 vjet, më pas kthehet në Shqipëri për t’u larguar sërish drejt Italisë ku jetoi për afro 7 vjet, së bashku me dy motrat dhe mamanë e saj. Aty kreu gjimnazin profesional për Ekonomik, por njëkohësisht edhe punonte. Puna e saj e parë ka qenë që në moshën 14-vjeçare si kameriere dhe para 4 vjetësh vendos të rikthehet në Tiranë, pasi provinca ku jetonte në Itali nuk i siguronte të ardhmen që ajo dëshironte. Prej 3 vjetësh punon nëpër baret e pub-et më të njohura të Tiranës, si PR. Një nga pasionet e saj më të mëdha lidhet me fushën e modës, ku Klaudja ka tentuar disa herë të jetë pjesë e saj e ta kthejë modelingun në një profesion të vërtetë. Ndërkohë që në këtë lojë ka hyrë me statusin “single” dhe me synimin për të fituar çmimin e madh që do ta ndihmonte të sistemonte shumë gjëra në jetën e saj këtu në Tiranë, ku jeton vetëm me gjyshen. Lidhja zhgënjyese 4-vjeçare me stomatologun Klaudja u ka treguar banorëve të tjerë të shtëpisë për historinë e saj zhgënjyese të dashurisë me një djalë për katër vjet, që përfundoi dy vite më parë me ndarje, pasi ajo kishte zbuluar tradhtinë e tij. Kemi arritur të gjejmë fotot e djalit me origjinë nga Erseka, i cili është diplomuar për Stomatologji në një universitet privat në Tiranë me të dashurën e tij aktuale, vajza me të cilën ai ka tradhtuar Klaudjan. Ajo e ka komentuar si një histori zhgënjyese atë me djalin e quajtur Sertil, pasi ishte pikërisht kjo histori dashurie që e detyroi të kthehej dhe të jetonte në Tiranë, po që kur erdhi këtu, zbuloi se ai e tradhtonte. Ajo ka vendosur t’i japë fund asaj historie që për katër vite e jetoi pothuajse në distancë, pasi Klaudja në atë periudhë jetonte në Itali. Ndërkohë që brenda shtëpisë kemi parë një afrimitet të krijuar mes saj dhe Erionit. Ata kanë shkuar në dhomën e gjumit dhe kanë filluar të flasin me zë të ulët me njëri-tjetrin, ndërsa Erioni i ka hedhur idenë e krijimit të një lidhjeje mes tyre. Ai i ka pohuar se ajo ka nevojë për një person që t’i qëndrojë afër dhe ta përkrahë brenda shtëpisë dhe ky person mund të jetë ai vetë. Erioni i ka sugjeruar një lidhje të fshehtë, ndërsa Klaudja i ka pohuar se është shumë dakord me ato që ai i thotë, por do ta kishte më të lehtë të lidhej me të jashtë shtëpisë. Deri tani intimeti i tyre ka ngelur me një puthje në faqe, ndërsa presim të shohim se si do avancojë në ditët në vazhdim.


Leter drejtuar Z. Xhani - Author: n/a - Send To: Drejtuesit e Klubit Partizani - Sponsored By: Demat e Kuq - More Info at: Ne, tifozet e Partizanit kemi mbi 10 vjet qe nuk na qesh buza dhe nuk ndjejme asnje kenaqesi nga skuadra me te cilen jemi rritur. Kjo skuader legjende ne historine e futbollit shqiptar meriton me shume se cfare kemi pare keto vitet e fundit. Kemi vite me rradhe qe i ngreme kot shpresat ne fillim te sezonit dhe kur vjen fundi debatojme me veten nese duhet te vazhdojme ta ndjekim kete Partizani apo jo. Vijme ne stadium cdo te shtune, vetem per te qene deshmitare te deshtimit te rradhes. Cdo kampionat qe po kalon, eshte nje tjeter njolle ne historine e ketij klubi. Premtimet e bera cdo vere, emrat e paket cilesore ne skuader, vonesa e jashtezakonshme e fillimit te fazes pergatitore per sezonin e ri, inaktiviteti ne merkaton e veres kur disa lojtare me emer ne Superlige ishin te lire, emerimi i te njejteve trajnere qe jane shkarkuar disa here nga Partizani, apo qe nuk jane lene te qete te punojne, afrimi i lojtareve qe jane perjashtuar apo larguar disa here nga Partizani, nderhyrja e drejtuesve ne punet e trajnerit etj. jane shenja te nje mungese te theksuar profesionalizmi dhe aftesie per te drejtuar nje klub me emer te madh si Futboll Klub Partizani. Gjithashtu dhe mungesa e respektit per tifozet e Partizanit dhe mendimeve te tyre, eshte nje tjeter ane negative e ketij stafi drejtues. Tifozet e kuq i kane shprehur shpesh mendimet e tyre si ne stadium, ashtu dhe ne faqet e internetit qe jane krijuar ne suport te ketij klubi. Por zakonisht nuk perfillen aspak dhe nuk denjohet as te jepen shpjegime per cfare ndodh te skuadra jone. I nderuar Z. XHani, te falenderojme per te gjitha gjerat qe keni bere per Futboll Klub Partizani, si per skuadren e pare, ashtu edhe per Akademine, por pas 8 vjetesh mesa duket ka ardhur koha qe te largoheni. Partizanit i nevojitet nje ndryshim rrenjesor dhe nje fryme e re ne stafin drejtues. Duhet nje mentalitet fituesi qe te filloje nga koka dhe te shperndahet me poshte, deri tek lojtaret. Ka ardhur koha qe ti ndryshohet fytyra kesaj skuadre dhe te krijohet nje Partizan i ri qe te arrije aty ku i takon, ne majat e futbollit shqiptar. Me respekt te jashtezakonshem Demat e Kuq - 0 Signatures! - View Signatures - Sign Petition


text: Pse ngrohja globale kërcënon kafenë e Afrikës Lindore? - Limit.al Ballina Ravijëzime Pse ngrohja globale kërcënon kafenë e Afrikës Lindore? Pse ngrohja globale kërcënon kafenë e Afrikës Lindore? Kafe e ngrohtë. Të korra të tjera, përfshirë çajin, do të preken gjithashtu Jeremiah mësoi për kafenë nga i ati. Si fëmijë në fund të viteve 1980, ai punoi në një fermë kafeje që zotërohej nga familja, në kodrat e qarkut Nandi, në Kenian Perëndimore. Cikli ishte i njëjtë: kultivo, mbill, piq, korr dhe shit. "Çdo vit procesi ishte i njëjtë, – thotë ai. – Gjithmonë në kohën e duhur". Por, jo më, shkruan The Economist. Si kryetari i një kooperative, ai tani përfaqëson 303 fermerë të vegjël kafeje, të cilët po vuajnë nga thatësira, shirat e paparashikueshëm dhe temperaturat në rritje, që sjellin dëmtime dhe sëmundje. Ngrohja e motit në Afrikën Lindore, vendlindjen e kafesë, tashmë ka filluar të dëmtojë një nga kultivimet më të rëndësishme të eksportit në rajon, që arrin vlerën rreth 2 miliardë dollarë në vit (shih grafikun). Mbinxehja e bimëve të kafesë mund të prekë edhe kultivimet e tjera jetike si çaji, eksporti më i madh i Kenias. Dhe nëse kafeja bëhet më e shtrenjtë ose më pak e shijshme, nuk janë vetëm fermerët ata që do të vuajnë, por edhe pjesa më e madhe e njerëzimit, që së bashku pinë rreth 3 miliardë filxhanë kafeje në ditë, me një kosto prej rreth 200 miliardë dollarësh në vit. Ndër kokrrat më të mira të kafesë në botë, të quajtura coffea arabica, rriten në shpatet pjellore të malit Kenia. Kjo lloj bime, e cila e ka origjinën në malësitë e Etiopisë dhe Sudanit, prodhon kokrra që janë më të shijshme (dhe më të vlefshme) se ato të quajtura coffea canephora (e njohur si robusta). Arabica ka gjithashtu një shije më të fortë. Ngrohja globale mund të zvogëlojë sipërfaqen totale të përshtatshme për rritjen e kokrrave coffea arabica, ndoshta duke e përgjysmuar atë deri në vitin 2050. Rritja e temperaturave mund t'i bëjë disa zona të reja të përshtatshme për kultivimin e kafesë, sepse do të rritej lartësia maksimale ku mund të lulëzojë bima, por vende të tilla janë relativisht të vogla dhe aty rriten tashmë bimë të tjera. Në përgjithësi, "prirjet janë kryesisht negative", thotë Roman Grüter. Bimët coffea arabica, të cilat përbëjnë afërsisht 60% të prodhimit të kafesë në mbarë botën dhe më shumë se 98% të prodhimit në Kenia, lulëzojnë në lartësitë 1000-2000 metra në rajonet ekuatoriale dhe në temperatura ndërmjet 18°C dhe 21°C. Gjatë 60 viteve të fundit, temperaturat mesatare në disa prej rajoneve të kafesë në Kenia, janë rritur tashmë me 1.1°C, duke arritur maksimumin prej 25°C, thotë Patricia Nying'uro, një shkencëtare klimatike në Departamentin Meteorologjik të Kenias. Rosabella Langat, e cila zotëron një pronë prej gjashtë hektarësh me 15,000 bimë kafeje në Nandi, u zgjua një mëngjes vitin e kaluar dhe zbuloi se të gjithë të korrurat e bimës së saj më të kërkuar, ishin kthyer nga një ngjyrë e kuqe e pjekur, në një ngjyrë pis të zezë, për shkak të një kërpudhe që mbin në lagështi shumë të madhe dhe temperatura të ngrohta. "Kjo na ul fitimet", thotë Langat. Një shije e ndryshme Megjithëse kafeja është eksporti i katërt më i madh i Kenias, ajo ofron një rrugë shpëtimi për fshatrat. Industria siguron të ardhura për rreth 6 milionë njerëz, sipas të dhënave nga qeveria keniane. Kjo përbën më shumë se një të dhjetën e popullsisë prej 54 milionë banorësh. Fermerët e vegjël kultivojnë 65% të kafesë në Kenia nëpër parcela të vogla, me sipërfaqe mesatare prej vetëm 0,16 hektarësh. Zoti Letting ka rreth 500 bimë kafeje në parcelën e tij. Vitin e kaluar, ai arriti fitime prej 174,000 shilingash keniane (1,500 dollarë). "Ky ishte një çmim i mirë – thotë ai, duke qeshur. – Ishte një përmirësim në krahasim me vitet e kaluara". Zoti Letting i plotëson të ardhurat duke punuar si kontabilist. Shumica e fermerëve në kooperativën e tij, nuk mund ta bëjnë këtë, sepse nuk janë shkolluar. "Njerëzit nuk janë në gjendje të përballojnë tarifat e shkollimit, – thotë ai. – Njerëzit nuk kanë mundësi as të hanë tre vakte në ditë. Ndonjëherë hanë vetëm dy". Disa fermerë po përpiqen të përshtaten me ngrohjen e klimës duke u zhvendosur në lartësi të kodrave. Megjithatë, kjo po i shtyn ata në zona të përdorura prej kohësh për rritjen e çajit. Jo vetëm që ka më pak hapësirë më lart, por kjo zhvendosje kërcënon të dëmtojë edhe kultivimet e çajit, që sjellin të ardhura nga eksporti me vlerë rreth 1.2 miliardë dollarë në vit dhe mbështesin rreth 10% të popullsisë së Kenias. Moti më i ngrohtë do t'i shtyjë kultivimet e çajit më lart, në shpatet e ngushta. Instituti i Kërkimeve të Kafesë, i financuar nga qeveria e Kenias, po përpiqet të gjejë mënyra të tjera për t'i ndihmuar fermerët të përshtaten, si për shembull, duke i inkurajuar të mbjellin pemë për të mbuluar bimët e kafesë, ose duke mbjellë bimë më të forta të varietetit robusta. Qeveria po përpiqet të mbjellë edhe një bimë hibride, të quajtur Arabusta, i cila do të kombinonte qëndrueshmërinë e robusta-s, me aromën e arabica-s. Kafedashësit nuk kanë zgjidhje tjetër veçse të mësohen me këtë version të ri kafeje. "Çfarë mundësie tjetër mbetet?" pyet Efrem Fesaha, pronari i firmës Boon Boona Coffee. "Nëse arabica zhduket, do të jetë njëherë e përgjithmonë". Përveç shijes së hidhur, ky version i ri mund të ketë kosto sociale. Shumë fermerë të vegjël mund të largohen fare nga industria, sepse nuk mund të përballojnë dot investimet e nevojshme për të mbrojtur të korrat e tyre. Kjo mund të çojë në përqendrimin e prodhimit në firmat më të mëdha, të cilat kanë mundësi të përshtaten. Sasini, një nga bizneset bujqësore më të mëdha në Kenia, është gjithashtu një nga kultivuesit më të mëdhenj të kafesë. Firma ka instaluar ujitës dhe spërkatës në zonat e kafesë dhe po rishikon planet për t'u zhvendosur në rajone të reja të rritjes së kafesë, duke përfshirë vendet fqinje. "Ka mundësi që ne të zgjerojmë biznesin tonë të kafesë në një zonë të re ku mund të fillojmë nga e para", thotë Martin Ochieng, drejtori menaxhues i grupit Sasini. Një tjetër mundësi mund të jenë varietete krejtësisht të reja. Studiuesit në Kopshtin Botanik Mbretëror në Kew, Londër, po hetojnë një lloj kafeje të egër, të quajtur coffea stenophylla, e identifikuar për herë të parë nga një botanist skocez, në vitin 1834. Ajo është e shijshme dhe gjithashtu mund të përballojë nxehtësinë. Por prodhon në rendimente më të ulëta se varietetet ekzistuese dhe duhen vite derisa të rritet plotësisht. Personat e varur nga kafeina, mund të përballen me një të ardhme më të vështirë, paralajmëron Vern Long nga World Coffee Research. "Nëse nuk kemi risinë për t'iu përgjigjur sfidave klimatike, – thotë ajo, – do të përfundojmë duke pirë kafe sintetike"./ Monitor


Gazeta Metro – Dita e fundit për koalicione Dita e fundit për koalicione 16/05/2017 | 10:40 Kushti se mandatin për krijimin e Qeverisë e merr partia e parë në zgjedhje, ka bërë që partitë të nisin diskutimet mes tyre për koalicione të mundshme parazgjedhore. Duke ditur se mundësia për të krijuar Qeverinë, nevojitet një koalicion parazgjedhor, shumica e partive kanë nisur kërkimin e bashkëpunëtorëve. Ndërkohë, këto parti kanë kohë vetëm edhe sot për t’u regjistruar si koalicione parazgjedhore, sipas njoftimit të KQZ’së, shkruan gazetametro.net. E ditët e më hershme, janë diskutuar mjaft alternativa për të krijuar koalicione të mëdha, me qëllim që partitë të dalin të parët për të fituar të drejtën të mandatohen për krijim të qeverisë. Diskutime për koalicione të parakohshme të mëdha, kishte mes LDK e VV. Gjithashtu, u përfol edhe një bashkim i opozitës, por që siç duket nuk po arrihet, pasi VV’ja nuk po heqë dorë nga kryeministri. Ndërkohë, bisedime ka pasur mes partive të mëdha e të vogla. Krytari i PD’së ka propozuar te partia e vetë që të shkohet edhe këto zgjedhje bashkë me PDK’në, ndërkohë që Alternativa diskutuan me LDK’në. AKR’ja e Pacollit ma herët kishte bërë të ditur se nuk kishte vija të kuqe, duke lënë të hapur mundësinë për çdo koalicion. Deri tash ata janë përfolur se mund të bashkohen me LDK ose PDK. Megjithatë, kur sot është afati i fundit, i vetmi bashkim që dihet qe sa kohë, është ai mes AAK’së dhe NISMA’s. Ndryshe, nevoja për një koalicion parazgjedhor, u morr si shkas i ngjarjeve pas zgjedhjeve të kaluara, ku ishte bllokuar shumica parlamentare ta bënte qeverinë, pasi siç interpretoi kushtetuesja, të drejtën e marrjes së mandatit për krijim të qeverisë e ka vetëm partia e parë./gazetametro.net


Në mbrojtje të demokracisë, politikat gjithpërfshirëse të punësimit kanë rëndësi - Bota Sot Më: 25 maj 2022 Në ora: 08:00 Instituti Kombëtar Demokratik (NDI) organizon debatin e parë mbi politika nën temën “Në mbrojtje të demokracisë: Politikat gjithpërfshirëse të punësimit kanë rëndësi” në objektin e komunës së re në Prishtinë dhe do të transmetohet live në faqen e facebookut të NDI. Ky aktivitet organizohet nga Instituti Kombëtar Demokratik (NDI) me mbështetjen e Agjencisë Amerikane për Zhvillim Ndërkombëtar (USAID). NDI gjithashtu është mirënjohëse për mbështetjen e Zyrës së Fondacionit Friedrich-Ebert në Prishtinë dhe Ambasadës së Kanadasë në Kroaci dhe Kosovë në realizimin e këtyre aktiviteteve në kuadër të programit të Javës së Gruas 2022. Debatet mbi politika janë aktivitet në kuadër të Javës së Gruas 2022 ku do të organizohen pesë debate mbi politika në pesë qendra të ndryshme rajonale: Prishtinë, Mitrovicë, Pejë, Gjilan dhe Prizren. Debatet mbi politika do të bashkojnë pjesëmarrës nga zona respektive për të diskutuar rreth shqetësimeve dhe lidhur me sfidat e përbashkëta me të cilat përballen komunat e tyre. Diskutimet do të bëhen me akterët relevant në qeverisje, parti politike dhe shoqërisë civile. Debatet do të organizohen duke reflektuar temën e përgjithshme të WoW 2022 "Në mbrojtje të demokracisë: Gjithëpërfshirja ka rëndësi". Java e Gruas (WOW) është një ngjarje vjetore në nivel vendi që mbledh në një mjedis ndëretnik, më shumë se 120 gra dhe burra nga partitë politike, shoqëria civile, biznesi, media dhe akademia, me qëllim të zgjerimit dhe forcimit të kapaciteteve të grave udhëheqëse dhe mbështetjes së tyre për marrjen e pozicioneve më të mëdha drejtuese. Gjatë nëntë vitëve të fundit, Java e Gruas ka ofruar një platformë për debat mbi politika dhe diskutim intensiv me liderë politikë dhe zyrtarë të zgjedhur. Kjo u mundëson pjesëmarrësve t’i mbajnë përgjegjës përfaqësuesit e tyre dhe në të njejtën kohë të mbështesin zhvillimin e shkathtësive për gratë në lidership në politikë. Fjalë kyçe NDI debat politika


text: Ky është zyrtari që e ndihmoi Mario Millosheviqin në Kosovë, ende punon në Qeveri - Gazeta Online INSAJDERI Ky është zyrtari që e ndihmoi Mario Millosheviqin në Kosovë, ende punon në Qeveri I shumë kërkuari nga INTERPOL-i, Mario Millosheviq, ishte arrestuar në korrik të vitit të kaluar në Kosovë. Kur ai ra në burg, kishte pas një tendencë për t'i ndihmuar arratisjes së tij nga jashtë. Janë së paku dy persona që tashmë janë dënuar për këtë krim. Edhe pse dënimi ishte banal, me nga pak pare. Petrit Mustafa, zyrtar i IT-së në Ministrinë e Diasporës me gjobë në shumë prej 2800 euro, kurse gardiani në burgun e sigurisë së lartë Stefan Veliqkoviq u dënua me 6800 euro. Petrit Mustafa edhe për kundër këtij krimi, ishte kthyer me punë të njëjtë në Qeverinë e Kosovës. Oficerët e Shërbimit Korrektues të Kosovës janë dënuar a janë nëpër procese gjyqësore prej akuzave të shpërdorimit të detyrës zyrtare, ryshfetit e deri te kontrabandimi i drogave brenda burgut. Pas këtij skandali Mustafa nuk ishte shkarkuar nga pozita e tij në Ministri. Ministri në detyrë, Dardan Gashi, kishte deklaruar se nuk është në dorën e tij që ta shkarkojë zyrtarin e kësaj ministrie, Petrit Mustafa, i cili kishte ndihmuar Marko Millosheviqin që të arratisej nga burgu i sigurisë së lartë në Dyz të Podujevës. Gashi kishte deklaruar se moralisht Mustafa do të duhej shkarkuar, por meqë ai nuk ka bërë "dëme" brenda Ministrisë nuk mund të marrë një vendim të tillë. Sipas tij nëse do të ishte vartës i tij do t'a shkarkonte.


Serbia nuk e zbaton Marrëveshjen për Diploma - Rajonipress.com Serbia nuk e zbaton Marrëveshjen për Diploma 07:53 - 18.07.2015 | Marrëveshja për njohje reciproke të diplomave nuk po zbatohet dhe po pengon të diplomuarit e Luginës së Preshevës në Kosovë që të punësohen në Serbi edhe pse ajo është arritur tash katër vjet. Reagimet e përfaqësuesve të Luginës dhe kërkesa e tyre për zbatimin të kësaj marrëveshjeje nuk kanë sjellë asnjë presion mbi Serbinë. Nuk ka përpjekje nga Qeveria e Kosovës për të detyruar Serbinë që të zbatojë marrëveshjet e arritura në Bruksel. Por, as përgjigje nuk ka nga pala kosovare pse marrëveshja po mbetet vetëm në letër. Përkundrazi, Jonuz Musliu, kryetar i Këshillit Kombëtar Shqiptar për Luginë të Preshevës, ka thënë se pala shqiptare në bisedime me Serbinë po nënshkruan marrëveshje tjera, përderisa Serbia nuk po respekton ato që janë nënshkruar më parë, sikurse është marrëveshja për diploma./zeri/


text: Fritz Radovani: Prof. Nikoll Dakaj, viktimë e 'revolucionit' E premte, 17.09.2021, 02:06 AM (GMT+1) E premte, 08.09.2017, 08:22 PM PROF. NIKOLL DAKAJ VIKTIMË E "REVOLUCIONIT KULTURAL" (1920? – 1988) 1967 – Një Shqipni aq e vogel me aq shumë trazime, gati e pabesueshme! Frenat e shtetit gjithmonë nder duertë e vrasësve injorantë. Po Europa, shka thotë? – Shkoni në Shqipni e shikoni modelin e "harmonisë fetare", si aty askund tjeter! Hapja e Dosjes së Prof. Nikollë Dakës, asht një tregues i saktë i atij "Revolucioni" që ende sot nuk e njeh jo vetem Europa, po perveç Kinës, vështirë se din kush shka u ba? Në Dosjen e Tij shumë shkodranë do të gjejnë "shumë sekrete" që nuk i mendojnë!! Perpara arrestimit të dytë kur po zhvillohej "Revolucioni Kultural i 1967" edhe unë e kam njohë Profesor Nikollen, vetem per paraqitje. Një Burrë i heshtun, me një paraqitje të kujdesëshme dhe gjithmonë i gatshem me të pershndetë me perzemersi. Fliste me za të lehtë dhe t' jepte pershtypjen se nuk e flet një fjalë pa e mendue mirë perpara... Atë ditë kur asht hapë fjala per arrestimin e Tij, jam kthye me i tregue atë lajm edhe Prof. Gasper Ugashit, i cili u mpij dhe ju mbushen sytë me lot... Nuk e dijshe se janë njoh në Normalen e Elbasanit, ku e kishte drejtue Prof. Karlo Gurakuqi, porsa asht kthye nga Italia dhe e rekomandonte Prof. Gasprin me e ndihmue se asht një "djalë i ri, po me një përgatitje të admirueshme në fushen e Gjuhësisë dhe si perkthyes nga italishtja..." Prof. Gaspri filloi me dyshue per ndonjë "informacion" të dhanun per perkthimet e Tij dhe, per disa punime që kishte fillue qyshë i rij në Elbasan, po, që ishin të ruejtuna nga Prof. Nikoll Dakaj teper sekret, mbasi nuk perputheshin me zhvillimet e kohës. Ishte në dijeni edhe per konsideraten e Prof. Joklit, kur Prof. Nikolla, ishte 21 apo 22 vjeç i rij... Nga Profesorët Guljelm Deda, Arshi Pipa dhe Gasper Pali dinte prirjen e Prof. Nikollës në folklor, histori dhe dramaturg me prirje shumë moderne. Shkruente po thuej në të gjitha revistat e kohës me disa pseudonime: Melibeu, Basho Jona, NI, N.D., etj., se landa që botonte ishte e shumtë dhe e njëkohëshme mbrenda Atdheut. Autorë të mëdhaj të letërsisë antike greko e latine dhe asaj italiane prej Homerit, Virgjilit, Horaci, Dante, Petrarka, Leopardi, Karduçi, Manzoni, të gjithë i gjenë në përkthimin mjeshtror të Prof. Nikoll Dakaj, me një gjuhë të pastër e të gjallë e me atë tingullin akustik të Maleve që kanë në origjinal, ku ruhet struktura e vargut, rrima dhe figuracioni i pasun. Poema "Koineja e gjuhës shqipe", u shkrue me një frymë Burrash, me çiltërsi, me vrullin e një shperthimi të mbrendshem, kur "kazma dhe pushka" i rrenonin thëmelet... Nuk ecën para gjuha me ligje e dekrete, as me vendime gjuhëtarësh gjysmakë, që vetë të zbehtë fjalën e kanë të pakë e s'u shkon as proza, as vargu nuk u vete. Mjeshtria e fjalës, zotësi më vete, thithet në vogëli nga gjyshja plakë, merr turr e rritet, digjet zjarr e flakë e n'gojë të poetit buron si mjaltë blete. Fatkeqsisht disa nga veprat e Prof. Dakaj janë zhdukë. Barbari Ramiz Alia, kur po i vente kazmen kulturës Veriut, ngarkoi skilen Jup Kastrati me detyren e njohun tashma: "Kryetar i Komisionit Përzgjedhjes Leteratyrës Fetare Kishtare", mbasi ia kishte marrë doren asaj punë që në vitet 1950, me shkenctarin At Justin Rrota... Prof. Nikolla asht e vertetë se studjoi në shkollat e Klerit Katolik, po Prift nuk ishte... Atëherë pse u arrestue? – Ishte e mjaftueshme kenja Katolik. Kaq i duhej drejtuesit të "Revolucionit" Ramiz Alia në Shkoder, mandej Xhemal Dinat e Musa Krajat plotsonin dokumentacionin dhe zhdukej ajka e kulturës së Veriut perjetsisht. Ndonse, Profesor Nikolla, plotsonte edhe një kusht ma shumë "me kenjen nxanës i At Gjergj Fishtës"! At Gjergj Fishta, mbasi kishte lexue poezinë "5 Maj" të A. Manzonit të përkthyeme nga nxanësi i vet i apasionuem tek artet e bukura, në mencë gjatë ngranjes së mëngjezit i asht drejtue para të gjithëve i entuziazmuem: "O Nikollë, ma ke kalue!" Po, Prof. Nikoll Dakaj i këndon Dedë Gjo' Lulit dhe, asnjëherë nuk harroi At Fishten: - Sa Osja bashkë e Marash Ucit t'kndohen – Gjithmon Atmes do t'i rrijë parzmore, Gjithmotin FISHTËN gjallë e ruen ndër ne, Valët e Drinit sa t'dynden rrotullore. Prof. Nikoll Dakaj asht Burri i Hotit, që mbeti deri diten e fundit të jetës Atdhetar! Madhështia e Tij qendron në paften e bronxit që Trimit i ngjeshej per parzem... Melbourne, Shtator, 2013. (Vota: 11 . Mesatare: 2/5) Fritz Radovani: Dita e Shejtneshës së Madhe Fritz Radovani: Kryqëzojnë! Fritz Radovani: Si mbet pa 'tituj' Gjakova?! Fritz Radovani: Mendimtari pa titull shkencor! Fritz Radovani: Ai ishte! Fritz Radovani: 'Revolucion ideologjik e kulturor' Fritz Radovani: Legjendat e vërteta për lugetnit Fritz Radovani: Telegram prej Parisi Fritz Radovani: Helmut Kohl, Medalia e Artë e shekullit Fritz Radovani: Varrimi i dialektit geg Fritz Radovani: Hylli i Dritës dhunohet nga ylli i kuq Fritz Radovani: Lukë Kaçaj guxoi me i ra lahutës Fritz Radovani: Po At Gjergj Fishta çka tha?! Fritz Radovani: Selca fisnike e Shqipnisë kreshnike Fritz Radovani: Nana Shqipni pushofsh në paqe Fritz Radovani: A kishin mbetë burra... Fritz Radovani: Sulltani Enver Hoxha shkatërroi kishat Fritz Radovani: Autopsia e Enverit Fritz Radovani: Na shkoi si qeni në rrush Fritz Radovani: Edhe Juda ishte 'apostull'


Kurse Partizan për këtë përballje të një rëndësie kaq të madhe ka përcaktuar një shpërblim prej 130 mijë eurosh në rast fitoreje ndaj skuadrës së Ilir Dajës.


Panasonic FP3007 Printing Supplies Panasonic Panasonic FP3007 Panasonic FP3007 Toner Cartridge - Black, FQT30H Panasonic FP3007 Developer Bottle - Black, FQZ109


Jovica Stanishiç dhe Franko Simatoviç dënohen me nga 12 vite burgim | Albanian Post Jovica Stanishiç dhe Franko Simatoviç dënohen me nga 12 vite burgim Jovica Stanishiç dhe Franko Simatoviç 30 Qershor 2021 / 17:07 Me nga 12 vite burg janë dënuar Jovica Stanishiç dhe Franko Simatoviç nga Gjykatat e Kombeve të Bashkuara në Hagë. Të mërkurën është marrë vendimi për dy ish-shefat e shërbimit të sigurimit shtetëror të Serbisë, të cilët akuzohen për udhëheqjen e grupeve paraushtarake gjatë luftërave në ish-Jugosllavi, në vitet 1990. Prokuroria provoi se krimet që ishin përfshirë në aktakuzë u konfirmuan. Vrasjet dhe transferimet me forcë u kryen me qëllim diskriminues, raporton aljazeerabalkans. Grupet paraushtarake, të cilët udhëhiqeshin nga ta, kanë përfshirë njësitë elitare, të quajtura Beretat e Kuqe dhe Tigrat e Arkanit. Për këto dy njësi dyshohet se kanë vrarë qindra njerëz. Në vitin 2013, Gjykata në Hagë ka liruar Stanishiçin dhe Simatoviçin nga akuzat për krime lufte dhe krime kundër njerëzimit. Mirëpo, pas protestave dhe apelit të prokurorëve, gjykatësit kanë urdhëruar në vitin 2015 rigjykim të rastit kundër tyre, i cili ka nisur në vitin 2017. Stanishiç dhe Simatoviç u arrestuan në vitin 2003 pas akuzave nga Gjykata e Hagës, e cila i akuzoi ata për vrasje, abuzim, persekutim dhe krime të tjera të kryera në Bosnjë-Hercegovinë nga viti 1991 deri në 1995. Të dy kanë qenë bashkëpunëtorë të ngushtë të ish-presidentit serb, Sllobodan Millosheviç, i cili ka luftuar në Slloveni, Kroaci, Bosnje e Hercegovinë dhe Kosovë. Millosheviç është gjykuar, po ashtu, në Hagë, por ka vdekur përpara se t’i shqiptohej dënimi, në vitin 2006. Më 8 qershor, ish-komandanti serb i Bosnjes, Ratko Mlladiç, është dënuar me burgim të përjetshëm nga Tribunali i Hagës për gjenocid, krime lufte, krime kundër njerëzimit, dhe kundër popullatës jo serbe në luftën e Bosnjës. Ai ka humbur apelin e bërë kundër dënimit të vitit 2017 për gjenocid dhe krime kundër njerëzimit. Gjykata ka mbajtur vendimin me burgim të përjetshëm për rolin e tij në vrasjen e rreth tetë mijë burrave dhe djemve boshnjakë në Srebrenicë në vitin 1995. Gjykatat e Kombeve të Bashkuara në Hagë


Dogana njofton bizneset për procedurat e kontrollimit të naftës | Ekonomia Online Prishtinë | 12 Pri 2017 | 12:16 | Nga Me vendim të Ministrisë së Tregtisë dhe Industrisë kompetencat për inspektimin e cilësisë së karburanteve të naftës iu bartën Doganës së Kosovës, me qëllim të rritjes së kontrollit në pikat doganore për naftën e importuar në Kosovë. Për të diskutuar mbi dispozitat e Udhëzimit Administrativ për Cilësinë e Karburanteve të Naftës, Oda Ekonomike Amerikane në Kosovë organizo një diskutim me Drejtorin e Përgjithshëm të Doganës së Kosovës dhe kompanitë e shpërndarjes së naftës. Drejtori i Përgjithshëm i Doganës, Bahri Berisha tha se bashkëpunimi i Doganës me sektorin privat është i një rëndësie të veçantë sidomos në aspekt të zbatimit të mirëfilltë të ligjit, zbatim i cili po ashtu do të mundësohet përmes laboratorëve të sofistikuar me të cilët është pajisur Dogana dhe bashkëpunimit me institucionet ndërkombëtare.


Rrathët e zinj e kanë një zgjidhje, 4 mënyra për t’i zbehur ato pak e nga pak - Kujdesi per fytyren Kujdesi per fytyren 5 Nëntor 2021 Rrathët e zinj e kanë një zgjidhje, 4 mënyra për t’i zbehur ato pak e nga pak Kastraveci ka efekt ftohës për shkak të vetive astrigjente dhe ato përdoren gjerësisht për trajtimin e rrathëve të zinj. Ato mund të hapin ngjyrën e lëkurës, të përmirësojnë qarkullimin e gjakut dhe të reduktojnë ënjtjen. Prisni një kastravec në feta dhe lërini pak minuta në frigorifer. Vendosni një kastravec të ftohtë në secilin sy për 10-15 minuta. Më pas lajeni me ujë të vakët. Bëjeni këtë dy herë në ditë për të paktën disa javë për të vënë re ndryshimet.


“Shoqëria demokratike nuk duhet të luajë me fatin e asnjë individi, e sidomos atëherë kur përgjegjësit kryesorë mbesin të paprekur. Dhe krejt në fund, Veteranët e vërtetë, luftëtarët e lirisë ne një situatë të tillë do të duhej të deklaroheshin kundër këtij privilegji që deri të keqpërdorimi është ardhur për hir të votave që i kanë blerë të fuqishmit e politikës dhe të cilët këtij populli ia kanë bërë jetën ferr”, ka thënë Krasniqi./BP/


“Shqipëria potencial të jashtëzakonshëm, por duhet të përmirësoni shërbimin” |Revista Monitor “Shqipëria potencial të jashtëzakonshëm, por duhet të përmirësoni shërbimin” | “Shqipëria potencial të jashtëzakonshëm, por duhet të përmirësoni shërbimin” 26/06/2019 4:49 PM\t0 komente Flet Larisa Akhaniva, menaxhere e Marrëdhënieve me Publikun “Tui Russia” Natyra e jashtëzakonshme dhe njerëzit miqësorë janë dy elementet që kanë befasuar më së shumti Larisa Akhaniva, e cila ka ardhur në Shqipëri me një mision të veçantë nga agjencia “Tui Russia”, ku punon si menaxhere e marrëdhënieve me publikun. Ajo nënvizon se vendi ynë i ka të gjithë asetet për të zhvilluar turizmin, por duhet të përmirësojë disa aspekte të tjera që lidhen me këtë industri ku në krye të listës qëndron shërbimi. Ju keni mbërritur në Shqipëri pak ditë më parë për të bërë një tur dhe për të dhënë një përshtypje mbi paketat që mund të ofrohen në tregun rus. Çfarë destinacionesh keni në axhendën tuaj? Ne kemi një axhendë shumë të ngjeshur, për të vizituar në Shqipëri sa më shumë vene që të mundemi nga Veriu në Jug. Për shkak të kohës së pakët nuk do të arrijmë të shkojmë në Sarandë, por do të shohim një pjesë të mirë të destinacioneve në këto pesë ditë. Cilat janë pritshmëritë tuaja për Shqipërinë dhe a mendoni se do të arrini të mbyllni një paketë për tregun rus? Ne përpiqemi të promovojmë Shqipërinë si një destinacion në Rusi. Nga janari e në vazhdim, çdo ditë unë them Shqipëria, pasi mendoj se e ardhmja e turizmit është në vendet e vogla, me identitet, peizazhe unike dhe ngjyra. Shqipëria ka një potencial shumë të madh në këtë aspekt. Si e gjetët Shqipërinë në raport me atë që ju prisnit të gjenit këtu? Është shumë më mirë sesa ajo që prisnim. Ishte një përvojë shumë e këndshme. Prej punës udhëtoj shumë dhe Shqipëria është në zemrën time tashmë. Cila ka qenë gjëja që ju ka bërë më shumë përshtypje? Për mua, natyra. Kur flasim për Shqipërinë, është gjithmonë e para natyra, natyra, natyra. Natyra është Zoti i Shqipërisë. Keni potencial shumë të mirë pasi një pjesë e mirë e vendeve nuk kanë këto asete natyrore, të njëjtat ujëra apo male. Kur kemi qenë në male, në liqene ka qenë një mrekulli. E dyta që më ka bërë shumë përshtypje janë njerëzit. Kurrë nuk kam takuar njerëz kaq miqësorë dhe të hapur në kuptimin që të ofrojnë gjithçka. Për shembull, unë udhëtova nga Tivati me një shofer të kompanisë dhe pala shqiptare përgjatë gjithë udhëtimit është kujdesur sesi do të shkonte udhëtimi, sepse shoferi nuk dinte anglisht e as unë shqip. Interesi dhe vëmendja që tregoni që nuk ndalet vetëm tek ky rast, më ka dhënë një ndjesi pozitive. Diçka që duhet ta korrigjojmë apo ndonjë dobësi? Një pikë e dobët? Keni shumë potencial për t’u zhvilluar por për mua shërbimi është ajo ku duhet të fokusoheni. Sigurisht në krahasim me vende të tjera, nuk keni të njëjtat tradita, mikpritjeje të sektorit, sepse kjo do kohë të krijohet. Ju thjesht jeni në fillim të rrugës suaj, por më duket se keni një të ardhme të shkëlqyer.


text: Angli-Itali, një finale që nuk e kemi parë kurrë më parë! – Balkanweb.com – News24 Angli-Itali, një finale që nuk e kemi parë kurrë më parë! 08 Korrik, 2021 13:41 "Euro2020" rezervon një finale fantastike, unike në kuptimin e plotë të fjalës, kjo pasi Angli-Itali nuk janë përballur kurrë më parë ndërmjet tyre në një nivel kaq të lartë, në asnjë kompeticion të rëndësishëm. Ky është maksimumi që mund të na ofronte ky evropian i çuditshëm në shumë aspekte por dhe fantastik e spektakolarë në nivel lojë dhe rivaliteti. Atmosfera pritet të jetë elektrizuese, një super sfidë që do të luhet përballë 60 mijë spektatorëve, në një stadium kaq mitik sa Wembley. Pa diskutim që ishullorët mund të ndihen me fat, do të kenë një armë shumë të madhe në krahë kundër një ekipi ekspert në nivele të tilla, tifozët e tyre të mrekullueshëm. Italia vjen në këtë finale pas një ndeshje sfilitëse, Spanja e konsumoi pafund duke e detyruar të ndiqte topin për 120 minuta. "Azzurrët" e kuptuan se sa shumë vuajnë kur nuk e kanë topin në këmbë, Roberto Mancini do të bëjë gjithçka për të mos përsëritur atë që ndodhi kundër Spanjës. Sigurisht Anglia nuk është Spanja por dhe Southgate ka në dispozicion një mesfushë shumë të mirë. Italia pritet ti rikthehet asaj lojë që mahniti të gjithë në këtë "Euro2020", nëse jo, planin B e kanë gjithnjë një opsion. Ndryshe nga Italia, Anglia ka treguar gjatë këtij evropiani se ndryshon shpesh modulin dhe lojtarët, nuk kanë një taktike fikse por gjithnjë përshtaten në varësi të kundërshtarit, kështu pritet të ndodh edhe këtë herë me Southgate që mund të rikthejë mbrojtjen me tre ashtu siç bëri edhe kundër Gjermanisë. Nuk pritet të ketë asnjë ndryshim në formacionin e Mancinit, të paktën deri më tani. Objektivi i "azzurrëve" është i qartë, një dhe i vetëm, të heshtin Wembley.


Shqetësoheni se ju nuk jeni një nënë e mirë? - Kosovarja Ballina DASHURIA Shqetësoheni se ju nuk jeni një nënë e mirë? Shqetësoheni se ju nuk jeni një nënë e mirë? Gratë që punojnë kanë vajza të suksesshme dhe djem të dashur! Shumë nëna që punojnë brengosen që nuk ju kushtojnë kohë të mjaftueshme fëmijëve të tyre dhe se duhet të heqin dorë nga karriera e tyre, por kërkimet e fundit tregojnë se ky është në fakt, një favor për fëmijët e tyre. Një studim i kryer në Harvard ka treguar se me shumë gjasa, vajzat e nënave që punojnë do të kenë edhe ato vetë nga një punë. Është shumë e mundshme që këto punë të jenë në pozita drejtuese dhe do të fitojnë më shumë para se sa vajzat e nënave që janë amvise. Studiuesit gjithashtu zbuluan se statistikat tregojnë qartë se djemtë e nënave që punojnë, shpenzojnë më shumë kohë me familjen e tyre dhe janë më të kujdesshëm, dhe bëjnë më shumë punë shtëpiake se djemtë e nënave që janë amvise. Studiuesit theksojnë se probabiliteti që vajzat e nënave që punojnë mund të kenë një karrierë të suksesshme për 4.5 përqind më të lartë në krahasim me vajzat e një amviseje. Një tjetër zbulim i rëndësishëm është se nënat që punojnë kanë një ndikim të rëndësishëm në mundësinë që vajzat e tyre të jenë në pozita drejtuese, sipas profesoreshës Caitlin Mekgin Harvard. Nënat në mënyrë të konsiderueshme ndikojnë në qëndrimet e vajzave të tyre, ashtuqë nënat të cilat punojnë krijojnë një mjedis ku qëndrimet e femijëve të tyre duhet të ndryshojnë, nëse është në pyetje një punë e pa përshtatshme për ta, – thotë profesoresha Mekgin. Ndikimi i nënave që punojnë është më i madh në zonat ku qëndrimet rreth dallimeve gjinore, barazia midis burrave dhe grave nuk ka ndryshuar në 10 vitet e fundit, tregon studimi. Përveç kësaj është vërtetuar se vajzat e nënave që punojnë kanë më shumë të ardhura nga vajzat e amviseve. Profesoresha Caitlin Mekgin thotë se gratë që po ndërtojnë karrierat e tyre, do të kenë efekt të qëndrueshëm dhe pozitivë mbi fëmijët e tyre. Kur ju shkoni në punë, ndihmoni fëmijët e juaj të kuptojnë se ka shumë mundësi për ta në jetë – thotë profesoresha Mekgin. Artikulli paraprakFemrat që praktikojnë këtë gjë, priren për më shumë seks Artikulli tjetërMëngjes me speca dhe vezë Lazanjë shtëpie me mish të grirë dhe perime... Të çelësh ngjyrën e flokëve me metoda natyrale Role të prera me djath Sa vezë mund të hani gjatë një jave? 5 lëvizje që ju bëjnë të dukeni femra më e lezetshme... 4 pyetjet më të shpeshta për orgazëm


Komisioni Qendror i Zgjedhjeve ka miratuar me shtatë vota pro që kandidatja e Partisë Demokratike për Bashkinë e Durrësit të shënohet me dy mbiemra në fletën e votimit. Emri i saj do të shënohet: Grida Shina (Duma).


Policia e Eulex-it bastis Ministrinë e Transportit dhe Telekomunikacionit Ballkani Policia e Eulex-it bastis Ministrinë e Transportit dhe Telekomunikacionit Përditësuar: 28 prill, 2010 Në orët e pasdites policia e Misionit të Bashkimit Evropian ka kryer një varg bastisjesh përfshirë edhe zyrat e Ministrisë së Transportit dhe të Telekomunikacionit si dhe pronat e familjes së shefit të kësaj ministrie, Fatmir Limaj. Askush nga zyrtarët e këtij misioni nuk ka pranuar të flasë më shumë për këtë çështje, përveç një njoftimi të mëhershëm në të cilin thuhej se Departamenti Ekzekutiv i Policisë së EULEX-it ka bastisur disa lokacione në rrethinë dhe brenda Prishtinës. Kjo është pjesë e vazhdës së hetimeve që udhëhiqen nga Zyra e Prokurorit të posaçme në Kosovë, thuhet në njoftim në të cilin nuk jepet asnjë hollësi tjetër. Policia ka bastisur një numër vendesh përfshirë edhe ndërtesën e Ministrisë së Transporteve dhe Telekomunikacionit, që drejtohet nga Fatmir Limaj dhe që është ministria me buxhetin më të madh në qeverinë e Kosovës. Burimet thonë se janë bastisur edhe disa kompani private që kanë qenë fituese të tenderëve të kësaj ministrie. Nuk ka ende njoftime për motivet e bastisjeve dhe as edhe për personat të cilët mund të jenë të dyshuar për ndonjë veprimtari joligjore. Policia e Kosovës thotë se kjo është çështje e policisë së EULEX-it, ndërsa Ministri i Punëve të Brendshme, Bajram Rexhepi, tha se nuk ka njohuri të plota rreth aksioneve të policisë së EULEX-it, por nënvizoi se nëse misioni evropian ka argumente “është koha të veprohet dhe të kryhen arrestime ndaj kujtdo që është përfshirë në krim të organizuar dhe korrupsion”. Në orët e mbrëmjes qeveria e Kosovës është mbledhur në një takim të jashtëzakonshëm më dyer të mbyllura në të cilin morën pjesë edhe shefi i EULEX-it Yves de Kermabon, ambasadori amerikan në Kosovë Christopher Dell si dhe përfaqësues të tjerë diplomatik të vendeve euro perëndimore. Po ashtu, mbledhje e jashtëzakonshme është zhvilluar edhe në selinë e Partisë Demokratike të Kosovës. Lufta kundër korrupsionit është cilësuar si përparësi e punës së EULEX-it por edhe Qeverisë së Kosovës. Kryeministri i vendit Hashim Thaçi, ka theksuar se kjo luftë do të jetë e pa kompromis, ndërsa ka kërkuar që sistemi i drejtësisë në vend të reformohet shpejt dhe të kryejë funksionet që i takojnë.